Mahu Buat Pinjaman Peribadi? Anda Wajib Baca Ini Sebelum Buat Keputusan

Adakah anda sedang berkira-kira untuk memohon pinjaman peribadi dari bank?

Jika ye, artikel ini adalah sesuatu yang wajib anda baca sebelum anda buat keputusan muktamad.

Hari ini hampir semua kakitangan awam memiliki pinjaman peribadi saya kira.

Kita ciptakan pelbagai alasan untuk pinjaman yang satu ini.

Saya kira antara tindakan yang kurang pintarnya buat pinjaman peribadi untuk tujuan berikut ;

1. Buat pinjaman peribadi untuk Tabung Kecemasan anda dan simpan dalam ASB, bila nak pegi Sogo atau Singapura kita dah mula rasa ini kecemasan namanya.

2. Ubah suai kediaman supaya kelihatan macam rumah boss kita.

3. Tambah kabinet dapur, gazebo dan beli ikan untuk kolam kita.

4. Bayar deposit rumah kediaman yang ditempah.

5. Bayaran muka kereta Exora dan Avanza untuk keluarga selesa

6. Mula berniaga goreng pisang atau jadi ushawan sebagai modal perniagaan.

7. Pergi melancong ke Bandung untuk jumpa Luna Maya.

8. Jadikan modal beli emas hingga anda lemas.

9. Modal hantaran meminang anak Kak Mah dan kenduri tujuh dulang.

Jangan cipta hutang untuk beli perkara yang tiada nilai tambah kewangan. Kurangkan bergaya, orang kacak tidak perlukan ‘spoiler’ kereta.


7 Perkara Penting Orang Muda Patut Lakukan Sebelum Usia 40 Tahun

Hidup hanya sekali. You only live once (YOLO). Ramai orang muda berkata begini. Yang dah tak berapa muda pun adakala cakap begini juga.

Oleh kerana hidup hanya sekali maka semestinya ia perlu dimanfaatkan sepenuhnya untuk anda mencapai impian hidup hingga ke tahap maksima.

Dan hidup anda bukan hanya untuk mencapai impian tetapi juga untuk hidup bahagia. Jika ini yang anda mahukan kenalah jadi bijak dan merancang dari muda.

Berikut antara cara untuk anda merancang agar impian anda dapat dicapai sebelum usia menginjak 40 tahun.

Bukan nak travel saja perlukan peta, hidup pun harus ada peta. Pada setiap tangga usia apakah yang anda ingin capai dalam hidup?

Di setiap tahun, apakah benda atau perkara baru yang ingin anda lakukan, yang boleh bawa anda selangkah ke arah matlamat anda?

Setiap 5 tahun, apakah impian yang akan anda capai. Itulah ‘road map’ hidup anda.

Mereka yang memiliki life road map ada target untuk dicapai dan ini menjadi antara faktor penting yang menolak mereka bergerak ke hadapan.

Tak rugi berimpian besar. Free saja dan tak kena bayar. Only sky is the limit. Yolo lah katakan. Jadi, buatlah semaksima baik.

2. Knowledge is power – ilmu adalah kuncinya

Belajar sebanyaknya tentang ilmu pengurusan kewangan dan pelaburan. Belajar bagaimana untuk uruskan pendapatan anda dengan berkesan agar apa yang anda belanjakan tidak melebihi pendapatan bulanan.

Belajar juga bagaimana untuk memaksimakan simpanan serta kenal pasti pelaburan yang boleh memberikan anda pendapatan tambahan dalam jangka panjang.

Dan tak ketinggalan belajar untuk kawal nafsu. Jiwa muda memang banyak godaannya.

Elakkan daripada terlalu terikut dengan trend semasa terutama yang melibatkan fesyen dan gajet yang sering bertukar.

Percayalah, jika anda dapat lakukan ini anda sudah pun hampir berjaya kuasai diri anda daripada berbelanja mengikut perasaan dan nafsu. Dan hanya membeli perkara yang perlu sahaja.

Bak kata mat saleh – live within your means. Bermaksud cubalah hidup dan berbelanja di bawah paras kemampuan anda. Bukan sebaliknya.

Lakukan hobi dan aktiviti yang memberi kesan positif kepada diri anda. Keluar mengembara, ambil kelas untuk belajar bahasa baru, belajar muzik, tolong orang di kampung-kampung dan mereka yang kurang bernasib baik atau sertai NGO.

Dalam erti kata lain sediakan tabungan untuk anda buat perkara baru yang mencabar diri anda keluar daripada zon selesa.

Jika pendapatan sedia ada tidak cukup untuk tabung ini, anda boleh cuba lakukan kerja sambilan. Bila lagi nak buat semua ni jika bukan di masa anda masih muda dan ada banyak tenaga.

Tak rugi berusaha keras di usia muda sebagai persediaan untuk hari tua.

Baca: Masih Belajar Tapi Nak Travel? Ini 5 Cara Jana Pendapatan Sampingan Sebagai Pelajar

Jadikan amalan membayar diri anda paling kurang 10% daripada pendapatan bulanan. 10% ini diasingkan untuk simpanan dan tabungan jangka panjang anda.

Selepas bayaran 10% ini dilakukan, barulah agihkan selebihnya untuk perbelanjaan dan membayar hutang PTPTN. Dalam erti kata lain, usah biarkan diri anda menjadi sekadar transit oleh wang hasil titik peluh anda.

Anda perlu ada simpanan untuk kecemasan dan masa depan. Jika bukan diri sendiri yang lakukan, siapa lagi?

Lagi awal anda bermula lagi banyak yang dapat anda simpan. Ini namanya ‘compounded interest’ di mana jumlah wang yang anda simpan dan laburkan dapat digandakan melalui bonus dan dividen tahunan.

Tak kisah lah nak simpan di Tabung Haji, ASB mahu pun unit simpanan amanah. Yang penting cuba untuk bermula daripada seawal gaji pertama anda.

Asingkan sedikit daripada gaji anda untuk bersedekah. Beri kepada mak ayah juga dikira sedekah. Tambahan pula bila kita berusaha membalas jasa dan pengorbanan mereka selama ini.

Bila mak dan ayah gembira, pasti mereka akan doakan kesejahteraan hidup anda. Berkatnya ada di situ kawan!

Jika tak mampu memberi dalam jumlah yang banyak, bersedekah lah mengikut berapa yang anda mampu. Yang penting ikhlas dari hati. Tak rugi bersedekah malahan ia boleh mendatangkan rezeki buat anda dari punca yang tak disangka.

Dapatkan perlindungan insurans untuk diri anda di waktu masih muda. Lagi awal anda bermula, lagi murah jumlah premium yang perlu dibayar.

Kenapa begitu? Kerana di ketika anda masih muda, kuat dan sihat, risiko untuk anda mengidap penyakit bersifat kritikal adalah lebih rendah berbanding mereka yang telah berusia.

Dan ini secara langsung menjadikan premium yang anda perlu bayar juga adalah lebih murah berbanding mereka yang telah berusia.

Bercakap tentang perlindungan, AXA AFFIN Insurance kini menawarkan satu pelan perlindungan yang dinamakan AXA 200 CancerCare – menawarkan perlindungan bagi kos rawatan kanser di semua tahap bagi pemegang polisi ini di Malaysia.

Sebagaimana yang kita tahu, saban tahun jumlah mereka yang mengidap kanser semakin meningkat. Maka sewajarnya satu polisi khas seperti ini diwujudkan sebagai salah satu pelan perlindungan jangka panjang terutama sewaktu usia anda telah meningkat nanti.

Antara faedah menarik yang ditawarkan oleh AXA 200 CancerCare adalah:

1. Bantuan kewangan sehingga 200% daripada jumlah perlindungan yang ditawarkan di dalam polisi.

Contohnya jika sum insured anda adalah RM50 ribu, jumlah maksimum yang akan dibayar oleh pihak AXA AFFIN bagi rawatan kanser adalah sehingga RM100 ribu. Dalam erti kata lain, polisi insurans ini memberikan perlindungan sekali ganda daripada jumlah yang diinsuranskan.

2. Premium yang berpatutan dan tidak berubah selama 20 tahun.

Premium bagi AXA 200 CancerCare bermula daripada serendah RM45 sebulan (bagi sum insured bernilai RM30,000). Dan premium serendah ini adalah bagi mereka yang mendapatkan perlindungan sewaktu berusia antara 18 ke 30 tahun.

Manakala bagi yang berusia antara 31 ke 35 tahun, premium yang dikenakan sudah mula meningkat sedikit iaitu RM58 sebulan.

Dan bagi yang berusia 36 – 40 tahun pula, premium dikenakan bermula daripada RM73 sebulan.

Jika anda masih ingat point no 5 di atas, konsep yang sama turut terpakai di sini. Lebih awal anda dapatkan perlindungan, lebih murah premium yang perlu dibayar, bermakna lebih jimat untuk anda.

Premium kekal tidan berubah selama 20 tahun pula bermaksud, jika anda sertai pelan perlindungan ini pada usia antara 18 ke 30 tahun, premium bulanan yang anda perlu bayar adalah sebanyak RM45 dan ia kekal tidak berubah mahupun meningkat selama 20 tahun (ie tidak berubah mengikut kadar inflasi).

3. Akses ke tip dan informasi berkenaan kanser secara percuma

Melalui informasi yang disediakan ini anda boleh mengenal pasti sebarang petanda berkaitan kanser yang mungkin sedang anda alami. Anda juga akan diberikan tips bagaimana untuk menjalani kehidupan yang lebih sihat serta bebas kanser.

Namun jika penyakit yang tidak dijangkakan ini tetap bertandang, AXA 200 CancerCare dapat membantu anda mendapatkan rawatan secepat yang mungkin. Dengan ini anda mempunyai peluang yang lebih tinggi untuk sembuh.

Tidak kira sama ada anda di diagnosa pada tahap satu, dua, tiga atau empat – pelan ini akan memberikan perlindungan dan menanggung kos perubatan mengikut jumlah yang telah di insurans kan.

5. Tiada medical ‘check up’ sewaktu ‘sign up’

Tidak seperti pelan perlindungan lain, polisi ini tidak mengenakan syarat untuk medical ‘check up’.

Polisi ini turut menyediakan perlindungan dari segi kos bagi rawatan susulan sama ada dalam bentuk kewangan mahu pun rawatan emosi, kerana kanser merupakan satu penyakit yang bukan hanya menyebabkan anda perlu berlawan dengan penyakit, tetapi juga dengan diri anda sendiri.

Bersempena kempen kesedaran kanser dan pentingnya memiliki perlindungan insurans terhadap penyakit ini, AXA AFFIN menawarkan ‘health screening test’ PERCUMA bernilai RM299 kepada pembaca Vocket yang melayari https://110cancercare.com.

Pemeriksaan kesihatan yang diberikan secara percuma ini termasuklah ujian darah, ujian air kencing, Tumor Marker dan Imaging X-Ray.

Ada yang cakap hidup bermula pada usia 40 tahun tapi hakikatnya ia hanyalah satu fasa baru yang akan membawa anda ke alam lebih dewasa dalam berfikir.

Jadi rancanglah hidup anda sewaktu masih muda. Kata Yolo kan? Be a smart yolo lah!

Baca lagi: Pengalaman Saya Buat Tuntutan Daripada Travel Insurans Selepas Kemalangan Di Luar Negara


Mahu Buka Pintu Sempadan, Thailand Bakal Mansuh Kuarantin Wajib Bagi Pelancong Sudah Terima Vaksin

Penularan wabak COVID-19 telah mengakibatkan industri pelancongan berdepan kerugian dan sektor ekonomi di tempat tumpuan pelancong turut terjejas serta ramai hilang punca pendapatan.

Terbaharu, Thailand mahu melancarkan satu kempen untuk kembali menarik pelancong asing ke Thailand. Kempen ‘Welcome Back To Thailand Again’ ini menyasarkan kedatangan pelancong seperti biasa pada suku tahun ketiga tahun ini.

Difahamkan, kerajaan Thailand juga sedang pertimbangkan untuk memansuhkan kuarantin wajib 14 hari bagi pelancong yang sudah menerima 2 dos vaksin COVID-19.

Menurut Presiden Majlis Pelancongan Thailand, Chamnan Srisawat, pengendali pelancong telah berbincang dengan agensi-agensi negara yang berpotensi seperti China untuk merancakkan semula aktiviti pelancongan di Thailand.

Menjelang Jun tahun ini, lebih daripada 1 bilion orang di seluruh dunia dijangkakan akan menerima suntikan vaksin. Jika anda sudah menerima vaksin, adakah anda mahu berkunjung ke Thailand?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Tawarkan Pelancongan ‘Kuarantin Sambil Bercuti’, Promosi Vila Di Phuket Gagal Peroleh Sambutan

Mahu Tarik Pelancong, Kerajaan Thailand Bekerjasama Dengan Tinder Anjur Percutian Cari Jodoh


Mahu Buktikan Diri Tidak Gila, Iqram Akui Ragu Sebelum Kembali Aktif Berlakon

Nama Iqram Dinzly kini menjadi bualan apabila kembali aktif berlakon menerusi drama Hati Yang Dikhianati. Tingkah laku Iqram yang dilihat seperti tidak ‘normal’ sebelum ini menimbulkan pelbagai persepsi dalam kalangan masyarakat.

Oleh itu, Iqram Dinzly menegaskan bahawa dirinya mahu membuang persepsi negatif netizen yang menganggap dirinya memiliki masalah mental justeru menafikan hal tersebut. Tambahnya, pada awalnya Iqram mengakui berasa ragu-ragu untuk kembali ke dunia seni.

“Kemunculan saya kali ini sebagai bukti bahawa persepsi orang yang mengatakan saya gila adalah salah. Sebenarnya saya juga masih ragu-ragu adakah ini jalan yang terbaik buat saya. Justeru saya agak memilih apabila diberi tawaran berlakon,” katanya.

Tidak hanya itu, Iqram berkata dia mahu membuang identitinya yang dahulu yang terlalu mengejar populariti dan mahu menjadi seorang pelakon yang mementingkan karya.

Menurut laporan, Iqram juga mengatakan bahawa dirinya yang dianggap gila oleh netizen itu adalah Princhiqy dimana ia hanya sekadar satu watak lain yang dia tampilkan di media sosial.

Kini, Iqram mengatakan menukar nama pentasnya dari Iqram Dinzly kepada Iqram Dizlycious. Baginya, apa yang ditonjolkan sebelum ini adalah satu pengalaman berharga buatnya mengenal erti sebenar kehidupan.

Sudah Dibuka Kembali, Tasik Cermin Tawarkan Keunikan Terbaru Buat Pengunjung

‘Lebih Besar Dari Genting Highlands’- Taman Tema Melaka Bertaraf Dunia Bakal Siap Dibina Menjelang 2026

Netizen Bengang Lihat Wanita Ini Ditampar Rakan Serumah Gara-Gara Masak Di Dapur Jam 5 Pagi


Model Sambilan Rosak Organ Dalaman, Ini Nasihat Doktor Pakar Untuk Anda Yang Mahu Cantik

Bila cantik luaran yang terlalu dikejar, habis rosak organ dalaman! Umur 33 tahun, sudah berkahwin, anak besar dua orang. Kerja model sambilan.

Nampak lawa, putih melepak. Comel. Kurus. BMI normal 22. Sebelum ini, sihat sahaja. Tidak ada sakit apa-apa. Datang hospital sebab loya, rasa nak muntah selama seminggu.

Ya Allah, memang Doktor terkejut melihat keputusan darah. Buah pinggang dan hati rosak. Teruk bacaan darah fungsi buah pinggang iaitu: Creatinine 486 umol/L (normal kurang daripada 100) dan bacaan fungsi hati: Alanine Transferase 2633 IU/L (normal bawah 140).

Mula-mula pening juga memikirkan. Tanya ambil apa-apa, tak mengaku. Tapi lepas kami menyoal (dah kami kena buat ala-ala interogasi), akhirnya beliau mengaku mengambil kopi yang dicampur macam-macam. Katanya untuk kurus!!! Pelik, betul-betul pelik dunia sekarang ini.

Beliau ambil kopi campuran ini sahaja, tak makan benda lain! Nasi, sayur, ayam, ikan, semua beliau tak sentuh. MasyaAllah. Hairan saya, tak lapar ke? Tak kurus mana pun! Mana taknya, kalori 1 sachet ini pun dah dekat 500kcal.

Jangan sekali-kali percaya kopi atau teh campuran yang dikatakan boleh kurus. Kalau ambil benda-benda begini dan anda tidak lalu makan, mungkin ada terdapat bahan terlarang.

Salah satu contoh bahan terlarang yang kerap dicampurkan dalam minuman seperti kopi dan teh adalah sibutramine. Boleh rujuk gambar-gambar info lain juga yang saya sertakan.

Pandailah penjual nak menipu. Kalau letak campuran 10,000 dalam 1 dalam kopi atau teh, mereka-mereka ini tidak perlu memohon kelulusan KKM. Lepas itu, mungkin suka-suka masukkan bahan terlarang untuk jadi lebih ummmmph.

Nasihat saya:
1. Yang BMI normal, tak payahlah nak kurus lagi. Terimalah seadanya.
2. Yang BMI lebih dan nak kurus pula, jangan ambil jalan mudah.

Lemak tepu yang terkumpul berpuluh tahun tidak akan hilang dalam masa sebulan! Yang suruh makan minum supplement itu ini, mengarut. Pergi pakai kasut (selipar pun boleh), jalan-jalan di taman. Ini tidak perlu belanja langsung. Makan pula kenalah berpantang, Bukan pantang tengok!!

Jangan kita lalai dan lupa yang cantik dalaman sebenarnya lebih indah. Tak pasal-pasal dapat penyakit.

Rafidah Abdullah
Pakar Perunding Perubatan & Buah Pinggang
#MedTweetMY

Dziehan Mustapa
Pegawai Farmasi
Medical Mythbusters Malaysia (M3)


Mahu Cari Kerja di Luar Negara? Sediakan Diri Anda Dengan 7 Perkara Ini Dulu

Saya terbaca satu luahan panjang di satu group Facebook, dan pernah juga saya dengar beberapa kali dari followers atau kawan. Mereka ingin berhijrah ke luar negara bersama keluarga kerana tak tahan kerja di Malaysia. Lebih-kurang begitulah.

Di sini saya menulis tentang beberapa perkara yang perlu difikirkan sebelum anda ambil keputusan mahu berhijrah mencari kerja di luar negara agar tindakan anda tidak disusuli penyesalan.

Pertamanya, penghijrahan ke luar negara bukan satu perkara yang boleh kita tentukan sendiri. Bukan kita yang tentukan kita nak pergi mana kerana ia sangat tertakluk kepada supply & demand dan juga polisi setiap negara.

Kita cuba yang terbaik, dan cuba untuk beberapa negara. Berjaya atau tidak akhirnya tertakluk kepada rezeki kita sendiri yang ditentukan oleh Tuhan. Saya tidak religious jadi saya tidak tahu untuk terangkannya. Tetapi lebih-kurang, bila dan kalau ia kepunyaan kita, ia akan kita dapat. Jadi jangan putus asa.

Tidak berjaya tidak bermakna anda satu kegagalan. Ia hanya bermakna, ia belum milik anda, ataupun ia bukan untuk anda. Nantilah lain kali saya cerita pasal interview saya 8 kali dengan Apple di Cupertino.

Keduanya, walaupun anda selalu lihat di media sosial kehidupan yang semuanya indah dan mudah, apa yang anda perhatikan mungkin tidak melambangkan realiti sebenar. Saya beri contoh, di Amerika Syarikat, secara purata setiap keluarga mempunyai hutang kad kredit sebanyak $8,377 (RM35k) menurut CNBC.

Lagi satu, faktor generasi juga memainkan peranan. Kebanyakan orang yang hidup senang adalah orang generasi kedua (ertinya ibubapanya sudah ada rumah di sana), bukan orang yang baru datang. Atau orang yang kahwin dengan orang tempatan jadi secara automatik kemudahan sudah tersedia untuknya.

Lebih-lebih lagi, jangan terpengaruh dengan tulisan-tulisan mereka yang baru belajar setahun jagung di luar negara tetapi lantang membandingkan bagaimana seronoknya mereka berbanding duduk di kampung. Orang luar lebih bertamadun, lebih bersih, lebih pandai beratur, itu ini.

Itu tulisan orang yang terkejut. Orang Malaysia bukan orang dunia ketiga. Kualiti hidup di sana tidak jauh berbeza dari negara maju cuma kuasa membeli itu kurang disebabkan kejatuhan Ringgit.

Ketiganya, anda tidak boleh pergi dengan tangan kosong. Kalaupun anda sudah mendapat tawaran kerja, anda harus ada 6,000-10,000 ($/Euro/Pound) untuk dibawa. Bulan pertama, semuanya akan habis sementara anda mencari rumah dan membuat segala persediaan.

Di setengah tempat seperti Amerika, anda tidak boleh tidak ada kereta. Adakah anda akan menyewa dulu sebelum beli atau terus beli kereta buruk? Kedua-duanya memerlukan modal.

Kalau anda sudah berkeluarga, anda tidak boleh bawa mereka semua terus, melainkan tempat yang memberi tawaran itu memang akan memperuntukkan bantuan kewangan serta khidmat untuk mencari rumah, mencari sekolah dll.

Anda harus pergi seorang dulu, biar stabil di tempat itu (mana tahu kalau kena tipu?), dan lebih kurang 6 bulan selepas itu baru anda cukup bersedia untuk pulang dan membawa keluarga sekali.

Baca: Ejen Cari Kerja Janji Gaji Lumayan Di Korea, Lelaki Ini Dedah Bagaimana Beliau Ditipu

Keempatnya, tidak berbaloi untuk pergi dan hanya mendapat kerja substandard. Ini pendapat saya, orang lain mungkin lain. Kalau nak bekerja di luar negara, dapatkanlah pekerjaan dan gaji yang mampu memberikan hidup kita setaraf dengan semua orang lain supaya anda tidak rasa terpinggir.

Juga jika anda mempunyai anak-anak, supaya mereka tidak perlu tinggal di tempat-tempat yang murah (ghetto) kerana dikhuatiri ia akan memberi mereka pengaruh yang kurang sihat seperti dadah, kongsi gelap dsb.

5. Integrasi Generasi Kedua Bersama Masyarakat

Kelima, anda perlu tentukan apakah tahap toleransi anda, terutamanya terhadap generasi kedua anda yang membesar dalam budaya asing. Mereka perlu berintegrasi dengan anak-anak orang lain. Tetapi pada masa yang sama, apakah reaksi anda jika bila mereka besar kelak mereka membawa balik GF/BF.

Ini ialah senario yang realistik. Mereka akan lebih pandai dari anda sebab mereka membesar di sini sedangkan anda tidak. Adakah anda akan masukkan mereka ke satu jenis masyarakat saja (masyarakat Melayu/Muslim)? Atau bagaimana?

Untuk isu ini, mereka yang berkahwin dengan orang tempatan yang lebih arif tentang hal ini.

6. Menyimpan Duit, Antara Impian dan Realiti

Keenam, anda tidak boleh jadikan duit sebagai sasaran utama kalau anda berkeluarga.

Anda mungkin akan dapat simpan duit, atau mungkin tidak. Kalau anda ada anak-anak, keselesaan dan keselamatan mereka perlu menjadi prioriti pertama. Antaranya adalah insurans untuk mereka, nursery, childcare, dll.

Di setengah negeri di Amerika, ada had berapa orang boleh tidur sebilik, termasuk anak-anak. Dan ada juga tuan rumah yang tak bagi anak lelaki campur dengan anak perempuan (yes, they’re more conservative than you). Untuk bacaan lanjut, sila baca di thespruce.com.

Menurut pengiraan saya, kalau dalam keluarga itu cuma ada satu punca pendapatan, agak susah untuk menyimpan.

Sebaliknya ambillah benda ini sebagai satu pengalaman baru untuk anda dan sesuatu yang mampu membuka peluang untuk generasi anda hidup di luar negara selepas ini. Pengorbanan itu pengorbanan anda untuk mereka.

Kahwin dengan orang tempatan ini 50-50. In the long run, sama ada dia ikut cara anda, atau anda terikut cara dia. Ataupun separuh-separuh. Tak boleh paksa untuk ikut cara anda sebab itu negara dia, tempat dia, budaya dia.

Ada orang yang toleran dan fleksibel, ada yang tidak. Sometimes it works, sometimes it’s dysfunctional. Jadi dari awal anda perlu tahu sebanyak manakah yang anda sanggup ikut tanpa mengalami konflik dalaman nanti.

Ada banyak perkara yang anda harus fikir dan buat persediaan. Ini tidak mengatakan duduk di Malaysia adalah yang terbaik untuk semua orang. Kalau apa yang anda mahu terdapat di luar, anda harus cuba mencapai impian anda. Tetapi semua ini bukan berlaku seperti daun yang gugur dari pohon pada musim luruh.

Saya sendiri? Saya menetap di luar negara tapi 90% dari duit saya kekal di Malaysia (hanya ‘EPF’ saja disimpan di New York). Itu melambangkan konfiden saya terhadap ekonomi tanahair pada jangkamasa panjang.

Bagi wanita yang berkelayakan, anda boleh cuba mohon kerja di IAEA Vienna.

Daripada pautan-pautan yang terdapat di link di atas, anda akan dapat pautan ke senarai kerja kosong. Bonus,  di situ ada orang Malaysia bekerja, dan selalu juga dapat pelawat dari Malaysia (agensi Nuklear). Jadi anda tak rasa sunyi.

Baca lagi: Cara Mohon Kerja Dengan PBB Dari Perkongsian Rakyat Malaysia Bekerja Di Vienna


Mahu Cepatkan Vaksinasi, ‘Shopping Malls’ Sedia Jadi PPV

30 Mei 2021 yang lalu, Menteri Sains Dan Teknologi Khairy Jamaluddin berkata kerajaan bakal menambah bilangan Pusat Pemberian Vaksin (PPV) di Selangor dan Kuala Lumpur bagi menampung jumlah pusat sedia ada bermula 7 Jun 2021.

Shopping malls  kini dalam proses permohonan untuk menjadikan premis mereka sebagai PPV supaya penyewa boleh memohon on-site vaccination.

Selari dengan keputusan untuk menambah lokasi di seluruh Selangor dan Kuala Lumpur, pusat membeli belah seperti Sungei Wang Plaza bersedia menjadi salah satu lokasi PPV baharu jika diberi peluang oleh pihak kerajaan.

Berdasarkan laporan The Star, CapitaLand yang menyelia 7 pusat membeli belah antaranya Sungei Wang Plaza telah menulis dan memohon kepada pihak berkuasa untuk mempertimbangkan Sungei Wang Plaza sebagai salah satu lokasi pusat vaksinasi.

Menurut wakil CapitaLand, Eddie Lim berkata 80% penyewa mereka bersetuju untuk mendaftar dalam program vaksinasi retail frontliners. “Pusat membeli belah kami tetap dibuka ketika ini dan vaksinasi setempat ini dilihat dapat memberi perlindungan dari segi kesihatan dan keselamatan buat para pembeli, penyewa dan staf.

“Vaksinasi para pekerja dan staf adalah cara terbaik untuk melindungi mereka dan memberi kepercayaan kepada pembeli yang melawat ke pusat membeli belah kami. Ia juga boleh mempercepatkan proses herd immunity dalam komuniti secepat mungkin,” Kata Eddie kepada The Star.

Selepas para staf dan penyewa, Sungei Wang Plaza adalah lokasi terbaik untuk terus dijadikan lokasi PPV.

Disebabkan lokasinya yang strategik dan di tengah-tengah Bukit Bintang, Sungei Wang Plaza boleh terus menjadi PPV untuk penduduk dan pekerja di kawasan Bukit Bintang. Ditambah lagi dengan kemudahan MRT dan KL Monorail, mereka boleh mengambil vaksin tanpa perlu memikirkan soal parkir dan kesesakan lalu lintas.

Kehadiran pengunjung ke Sungei Wang Plaza dapat merancakkan kembali ekonomi para peniaga di sekitar Bukit Bintang. Mungkin jika ia jadi kenyataan, peniaga boleh buat promosi khas untuk penerima vaksin di Sungei Wang Plaza.

Bukan hanya Sungei Wang tetapi pusat membeli belah lain seperti Sunway Pyramid, Sunway Putra Mall, 1Shamelin Mall dan Sunway Velocity Mall turut sama menyokong #JomVaksin dan sedia menjadi PPV untuk para penyewa dan staf mereka.

Ini berdasarkan komen yang ditinggalkan di ruangan perkongsian Sungei Wang Plaza seminggu lalu dan semua bersatu untuk #JomVaksin  ,  #InThisTogether dan membuktikan semua pusat membeli belah bersatu untuk menangani pandemik ini secara serius.

Jika lebih banyak lokasi PPV ditawarkan di seluruh negara terutamnya tempat tumpuan seperti shopping malls, kadar vaksinasi juga semestinya dapat dipercepatkan.

Untuk setiap suntikan vaksin, kita akan semakin hampir untuk menewaskan pandemik ini. Semakin cepat kita terima vaksin, semakin cepat kita dapat kembali kunjungi shopping malls seperti dahulu kala. Jom vaksin!

Berikut adalah beberapa artikel lain berkaitan vaksin. Baca lagi pada pautan di bawah.

Pengumuman Seperti Dalam Penerbangan, Sukarelawan Pusat Vaksin Di Shah Alam Curi Tumpuan Ramai

Doktor Ini Kongsi Video ‘Keburukan’ Vaksin Dan Saran Tularkannya Di Media Sosial


Mahu Cipta Kelainan Dalam Pasaran, Lelaki Ini Kongsikan Bagaimana Terciptanya Sos Cheesebomb

Sekiranya anda mahu mendapatkan sos di pasaran, kami yakin pasti ramai yang akan perasan kebanyakan sos yang berada di rak kebanyakkannya terdiri daripada jenis sos yang hampir sama. Trend ini dilihat semakin berubah sejak akhir-akhir ini dengan kemasukan sos pedas ala Korea dan sebagainya.

Dalam pada itu, Haridz Rosli yang juga usahawan berpendapat masih terdapat ruang dalam pasaran yang masih belum diterokai. Sebagai usaha untuk mencipta kelainan, beliau hadir dengan idea untuk menghasilkan sos Cheesebomb. Berikut merupakan perkongsian daripada usahawan Haridz Rosli mengulas bagaimana sos unik ini tercipta.

Hari ini aku nak cerita macam mana aku boleh TERcipta Cheesebomb semasa baru mula mula dulu. Ini adalah cerita hustle aku semasa mula nak berniaga dulu.

— Haridz Rosli (@HaridzRosli) April 16, 2021

Lalu aku pun google dan reddit recipe samyang. Aku nak cipta kepedasan yang sama!

Pastu aku pun terjumpa reply macam ni kat reddit: pic.twitter.com/0t1tQJTLlu

Beliau memaklumkan idea awal untuk menghasilkan sos pedas ini bermula sewaktu trend ramen pedas mulai menyerang Malaysia. Rasanya yang enak dan menjadi kegemaran sejumlah besar rakyat Malaysia antara yang menjadi dorongan buat usahawan ini untuk cuba menghasilkan sos beliau sendiri.

Beliau memulakan usaha dengan mendapatkan resipi di internet dengan harapan mampu menghasilkan level kepedasan yang sama. Mengetahui sos Gochujang antara bahan utama, beliau tidak menunggu lama untuk mendapatkannya di AEON berdekatan.

So aku pun rasa kalau aku berjaya cipta sos pedas ni, insyaAllah ada market yang besar untuk produk aku ini. Lagipun, trend sos pedas ni tengah naik diseluruh dunia. pic.twitter.com/45sN7U0GAh

Menurut perkongsian, sos pedas dilihat mempunyai jumlah peminat yang ramai sekaligus pasaran untuk sos ini sangat luas untuk dipasarkan. Malah, dapat dilihat pasaran bagi sos pedas ini dijangka terus meningkat setiap tahun.

Pastu aku macam menyumpah haram. Macam mana wei ramen tu boleh buat pedas pedas sampai tercirit ni?

Mengulas mengenai kisah permulaan, beliau pada mulanya mulai menjalankan R&D di dapur rumah sendiri. Walau bagaimanapun, semuanya gagal kerana gagal menepati citarasa berikutan tidak pedas dan enak.

Tanpa berputus asa, beliau meneruskan usaha dengan mengkaji sos Sciracha dan Worcestershire. Dimaklumkan meskipun rasanya pedas, sos tersebut masih lagi belum menepati citarasa beliau. Beliau jugau turut cuba mengekstrak cili sendiri.

Disebabkan pedas dia power, aku terus terfikir nak bagi nama sos aku Nuclear Sauce. And aku pun bagi kawan kawan aku cuba. Semua kata pedas gila. Borak punya borak, aku dapat idea untuk tambah cheese dalam sauce.

Segalanya berubah apabila ibunya yang kehairanan melihat telatah anaknya di dapur mengekstrak cili lalu mencadangkan untuk menggunakan cili padi. Beliau yang tidak terfikir untuk menggunakan cili padi sebelum ini terus mencubanya dan hasil yang diterima bukan sahaja sangat pedas, malah turut menepati citarasa.

Sebagai tambahan kepada sos cili berkenaan, beliau hadir dengan idea untuk menambah keju atau cheese dalam sos ciptaan beliau maka daripada nama Nuclear Sauce terciptanya nama Cheesebomb.

Aku jadi sangat addicted dengan produk sendiri semua benda nak makan dengan cheesebomb 🥲 pic.twitter.com/Cxv5S8PSpQ

Segalanya bermula dengan baik buat Haridz di mana sos yang dijual mulai mendapat permintaan. Malah, sos yang dihasilkan turut menjadi pilihan beliau sendiri berikutan keenakannya.

Menurut beliau, sos yang diusahakan untuk dihasilkan sepanjang hari membuatkan badannya pijar. Mana tidaknya, setiap hari bergelumang dengan cili padi.

Tidak sanggup tidur dengan keadaan badan berpijar, beliau hadir dengan idea untuk mencipta industrial blender. Bukan sahaja boleh mengelakkan badan mudah pijar, malah dapat meningkatkan kuantiti penghasilan Cheesebomb.

Banyak gila biji cili dapat buang. Yang bestnya, sos masih maintain pedas! pic.twitter.com/EvIQJDVlp5

Usahanya nampaknya tidak sia-sia selepas mesin yang dicipta mampu mengasingkan biji cili pada tahap 99% sekaligus membolehkan sos kekal pedas. Berjaya melengkapkan R&D, maka terciptalah Cheesebomb seperti yang ditawarkan di pasaran pada ketika ini.

And that was it. Kelakarnya bila ingat semula.

Kenangan buat sos rasa macam puakaKenangan jadi manusia retard study eksperimen sainsKenangan terbakar setiap malam

Kenangan memulakan perniagaan. Hopefully this thread will inspire you, again.

Cheesebomb kini telah menjadi pilihan penggemar cheese dan masakan pedas malah sudah berjaya terjual di Shopee sehingga ribuan unit.

Menerusi jenama yang sama, Haridz sudah berjaya menawarkan beberapa produk lain yang terdiri daripada sos Cheese Pop, Cheese Teriyaki, Honey Mustard dan Honey Cheese. Buat anda yang berminat atau mahu menyokong usaha usahawan ini, anda boleh dapatkannya dengan klik pada pautan Shopee ini.

Seorang lagi usahawan sambal iaitu Khairulaming nampaknya sekali lagi diserang masalah apabila nama sambal beliau turut digunakan penjual dari China untuk melariskan produk.

Belum Selesai Isu ‘Reseller’, Jenama Sambal Di China Gunakan Nama Khairulaming Untuk Lariskan Produk

Khairulaming Kongsi ‘Behind The Scene’ Setiap Kali Tambah Sambal Nyet Di Shopee


Mahu Cipta Kelainan, KFC Malaysia Bakal Perkenalkan Burger Daging Berasaskan Tumbuh-Tumbuhan

Sejak akhir-akhir ini dapat dilihat teknologi pemprosesan makanan semakin berevolusi dengan penghasilan daging ayam, lembu dan kambing berasaskan tumbuh-tumbuhan.

Terbaharu, KFC yang sememangnya popular dengan penawaran ayam buat julung-julung kalinya bakal menawarkan burger daging. Menariknya, sebagai usaha untuk menawarkan keunikan buat para pelanggan, KFC Malaysia memilih untuk tawarkan burger daging yang bakal dilancarkan menggunakan bahan yang berasaskan tumbuh-tumbuhan.

Menerusi gambar yang tertiris, KFC Malaysia dijangka bakal melancarkan menu istimewa ini pada 9 Februari ini. Burger daging yang dinamakan sebagai Zero Chicken Burger bakal diadun dan digabungkan bersama 11 jenis herba dan rempah ratus.

Kehadiran menu baharu yang menggunakan bahan berasaskan tumbuh-tumbuhan untuk menghasilkan daging ini secara tidak langsung memberi peluang buat golongan vegetarian atau yang tidak memakan daging mencuba menu istimewa ini.

Zero Chicken Burger sedia ditawarkan secara ala carte dengan harga RM12.99 manakala Zero Chicken Burger Combo hadir dengan harga RM15.99. Sama-sama kita nantikan kemunculannya pada 9 Februari 2021 ini.

Tular pada minggu lalu apabila didakwa tuna di Subway bukanlah tuna sebenar sebaliknya merupakan campuran pelbagai ramuan lain.

Isi Tuna Di Subway Bukanlah Tuna Sebenar, Tetapi ‘Campuran Pelbagai Ramuan’?

Terpaksa Ditutup Selama Seminggu, Netizen Gembira Kilang Roti Massimo Kembali Beroperasi


Mahu Elak Bayar Denda RM50, Pemandu Honda Ini Sanggup Lenyek ‘Clamp’ Sewaktu Undur Kereta

Parkir di kawasan tidak sepatutnya sememangnya sudah menjadi suatu kesalahan. Hal ini turut membuatkan pihak penguasa di sesetengah kawasan memilih untuk clamp tayar kereta pengguna sebagai denda melakukan kesalahan.

Dalam pada itu, lain ceritanya pada kali ini apabila seorang pemandu Honda CR-V ini secara berkeras tidak mahu membayar denda clamp bernilai RM50 sekaligus memilih untuk mengundur kereta dalam keadaan tayar dikenakan clamp.

Berkira RM 50 nak bayar clamp punya pasal, habis jahanam kereta. pic.twitter.com/qhI3nM8Jfa

— Cringe Malaysian🇲🇾 (@cringemalaysian) June 8, 2022

Tindakan pemandu Honda CR-V ini mengundur kereta bersama clamp pada tayar bukan sahaja merosakkan clamp berkenaan, malah dapat dilihat beberapa komponen pada kereta juga turut terkesan termasuk fender kereta berkenaan yang mengalami kerosakan serius.

Video yang tular di media sosial ini nyata membuat para netizen terkejut dan terkesima melihatkan pemandu CR-V berkenaan mampu ‘berjimat’ dengan lebih banyak. Berikut merupakan antara respon netizen mengenai tindakan pemandu CR-V ini.

Tak boleh kena tegur atau tak boleh terima ada buat salah. https://t.co/gHZlpaWXIT

Bayar rm50 ❎Bayar rm300-400✅ https://t.co/MjZXWMGRPm

Rip fender rip bumper🫶🏼 https://t.co/fkJdbHkeJo

Diharap situasi ini tidak lagi berulang kerana mampu mengundang kepada lebih banyak kerosakan buat kereta berkenaan. Selain itu, orang ramai diingatkan untuk tidak parkir kenderaan di kawasan yang tidak dibenarkan bagi mengelakkan tayar kereta dikenakan clamp.

Tular baru-baru ini apabila pemandu kereta ini dimarah penunggang motosikal gara-gara lambat sentuh kad Touch ‘n Go.

Lambat Sentuh Kad Touch ‘n Go, Pemandu Kereta Kena Marah Dengan Penunggang Motosikal

Remaja Maut Dirempuh Lori Selepas Lakukan Cabaran Malaikat Maut Untuk ‘Content’ TikTok


Mahu Elak Bayar Kos Bagasi, 4 Lelaki Ini Sanggup Habiskan 30kg Limau Dalam 30 Minit

Buat mereka yang pernah travel secara budget, pastinya kos bagasi yang berlebihan antara yang mahu dijimatkan. Mengenakan baju berlapis-lapis bagi mengurangkan berat bagasi mungkin antara cara yang digunakan orang ramai.

Walau bagaimanapun, kumpulan yang terdiri daripada empat orang lelaki ini memilih cara yang lebih ekstrem hanya kerana tidak mahu ‘membazir’ serta ‘berjimat’ daripada membayar kos bagasi tambahan apabila sanggup menghabiskan 30kg limau dalam tempoh yang singkat.

Situasi yang berlaku di Kunming,China melibatkan empat lelaki ini bukan sahaja menarik perhatian para pekerja lapangan terbang berkenaan malah turut tular di media sosial negara berkenaan.

Difahamkan, kumpulan yang terdiri daripada empat orang lelaki ini memilih untuk menghabiskan 30kg limau ini kerana tidak mahu berbelanja 300 yuan (~RM188) berikutan lebihan muatan yang dikenakan bagi setiap penumpang pesawat.

Mengetahui jumlah yang dikenakan serta mendakwa ‘tidak mampu membayar’, limau bernilai 31 yuan (~RM19) telah dihabiskan dalam masa yang singkat iaitu 30 minit sahaja.

Dimaklumkan, selepas 30kg limau dihabiskan, salah seorang daripada mereka telah mengalami ulser mulut yang teruk malah seorang lagi memaklumkan beliau tekad untuk tidak lagi memakan buah oren selepas kejadian tersebut.

Tular pada minggu ini apabila Singapura dinobatkan negara kedua paling selamat di dunia.

Singapura Negara Ke-2 Paling Selamat Di Dunia, Malaysia Di Tangga Ke Berapa?

Demi Rezeki Untuk Anak Dan Keluarga, Rakyat Malaysia Jadi Gelandangan Di Singapura


Mahu Elak Bermain ‘Game’, Kerajaan Perak Edar Telefon Pintar Berkualiti Rendah Buat Para Pelajar

Kerajaan Perak baru-baru ini mengumumkan pengederan 20,000 telefon pintar buat pelajar daripada keluarga B40 menerusi program Tuisyen Cikgu Saarani (TCS).

Pengedaran telefon pintar ini walau bagaimanapun menjadi isu apabila model yang diedarkan sekadar dilengkapkan dengan spesifikasi yang rendah iaitu 1GB RAM, 8 GB ruang storan dan bateri berkapasiti 2,000mAh.

Perkara ini dibangkitkan dalam membincangkan penggunaan telefon pintar ini untuk urusan PdPR yang memerlukan pelajar memuat turun dan menggunakan beberapa aplikasi yang mungkin sukar atau lambat diproses pada model ini.

Walau bagaimanapun, Pengerusi Jawatankuasa Pendidikan, Pengajian Tinggi dan Sumber Manusia, Ahmad Saidi Mohamad Daud mengatakan beliau percaya sekiranya para pelajar mengatakan model ini tidak berkualiti atau lembab, berkemungkinan mereka menggunakannya untuk bermain game dalam talian yang membuatkan prestasi model ini menjadi lebih lembab apabila sudah dimuat naik dengan game.

Selain itu, beliau juga turut memaklumkan model ini turut dilengkapkan dengan aplikasi Frog Play yang membolehkan pelajar sekolah rendah dan menengah membuat rujukan dan menjawab kuiz subjek teras yang tersedia.

Difahamkan sebanyak 15,000 telefon pintar bakal diedarkan menerusi program fasa pertama yang dikhususkan buat pelajar yang bakal mengambil Sijil Peperiksaan Malaysia (SPM).

Untuk pengetahuan, model ini masih lagi mampu memuat turun aplikasi daripada Google namun berdasarkan ruang storan 8GB yang ditawarkan, aplikasi yang mampu dimuat turun mungkin tidak banyak dalam masa yang sama.

Sementara itu, buat ibu bapa atau para pelajar yang sedang mencari telefon pintar dalam jurang harga di bawah RM400, Samsung Galaxy A02 yang dilengkapkan dengan 3GB RAM dan 32GB ruang storan berharga RM399 atau Xiaomi Redmi 9a dengan spesifikasi 2GB RAM dan 32GB ruang storan berharga RM329 antara yang dicadangkan.

Tular pada minggu ini apabila seorang anak sanggup menjual motosikal bapanya demi membeli tiket penerbangan berjumpa kekasih yang dikenalinya menerusi game dalam talian.

Anak Sanggup Jual Motosikal Bapa Demi Beli Tiket Penerbangan Jumpa Kekasih ‘Online Game’

Berkelakuan Lucah Depan Kanak-Kanak Bawah Umur Ketika ‘Live’, Safiey Illias Ditahan Polis


7 Perkara Penting Yang Patut Dibuat Sebelum Dapat Gaji Pertama

Tahukah anda setiap hari secara purata 60 orang belia berusia 33 tahun hingga 40 tahun telah diisytiharkan muflis oleh Jabatan Insolvensi Malaysia (MDI)?

Hal ini terjadi kerana jahil tentang pengurusan kewangan di usia muda 20-an. Lebih malang lagi apabila kem motivasi dan seminar kerjaya tidak memberikan penekanan terhadap pengurusan kewangan peribadi di kalangan bakal graduan. Apabila mula bekerja dan mendapat gaji, mereka tidak tahu menguruskan sejumlah wang yang banyak di dalam dunia sebenar.

Natijahnya, ramai belia yang baru bekerja sedang teruja menikmati hidup di luar kemampuan mula terbelenggu dengan masalah kewangan yang teruk. Mereka menyalahgunakan kemudahan pinjaman dan kad kredit dan membeli kenderaan dan gajet mengikut kehendak, bukan keperluan. Malah, mereka gagal mendidik diri bagi menghadapi peningkatan kos hidup yang mendadak.

Jadi persoalannya sekarang ialah, bagaimanakah cara menggunakan gaji sebaik-baiknya?

7 Perkara Penting Yang Anda Patut Buat Sebelum Terima Gaji

Berikut adalah tujuh perkara penting untuk anda memahami tentang wang dan bagaimana ia akan membantu anda hidup selesa dan sejahtera pada tahun-tahun seterusnya.

Tanamkan azam di dalam diri untuk hidup bebas tanpa hutang. Maka, anda mesti pandai mengukur baju di badan sendiri ketika berbelanja supaya gaya hidup selari dengan pendapatan yang diterima setiap bulan.

Anda juga perlu belajar mengutamakan keperluan berbanding kemahuan bagi menjayakan azam ini.

Semasa menguruskan kewangan, anda perlu membahagikan perbelanjaan bulanan kepada beberapa kategori perbelanjaan. Dengan cara ini anda akan dapat meminimakan kehendak dan mengutamakan keperluan.

Disamping itu, amalan teknik duit perbelanjaan di dalam sampul juga dapat menjadikan diri anda berdisiplin dan bertanggungjawab dalam soal membelanjakan wang.

Anda mesti tahu jumlah gaji bersih selepas ditolak caruman Kumpulan Wang Simpanan Pekerja (KWSP) dan Pertubuhan Keselamatan Sosial (PERKESO) dan potongan lain. Anda juga perlu periksa di KWSP dan PERKESO tentang caruman yang dibuat agar tidak menjadi mangsa tipu majikan.

Anda juga perlu membayar cukai pendapatan setiap tahun. Maka, anda mesti tahu tentang cara untuk rebat cukai dan mengurangkan pendapatan bercukai anda melalui perbelanjaan yang akan diberi pelepasan cukai oleh Lembaga Hasil Dalam Negeri (LHDN). Antaranya, memiliki insuran nyawa dan perubatan.

PERCUMA: Simposium Pengurusan Ringgit pada 15 November 2015 di Kuala Lumpur

Anda perlu tahu kepentingan melindungi diri dengan insuran perubatan dan insuran nyawa kerana sakit dan mati tidak mengenal usia. Maka, masa terbaik untuk melanggan perlindungan diri adalah sewaktu tubuh badan masih sihat dan muda kerana yuran bulanan masih rendah.

Insuran penting sebagai persediaan bagi menghadapi risiko kehilangan punca pendapatan apabila berlaku kematian, kemalangan, kesakitan atau kehilangan upaya. Ada juga perlindungan diri yang boleh dijadikan simpanan hari tua.

Selain insuran, anda perlu tahu bahawa caruman PERKESO adalah untuk melindungi anda sewaktu bekerja di bawah Akta Keselamatan Sosial Pekerja 1969 dan Peraturan-Peraturan (Am) Sosial Pekerja 1971.

Apabila mula bekerja, anda dikehendaki menjadi ahli KWSP di mana majikan akan menyumbangkan 13% daripada jumlah gaji ke dalam akaun anda dan 11% daripada gaji anda. Wang ini tidak boleh dikeluarkan sesuka hati kerana KWSP adalah tabung simpanan persaraan terutama bagi mereka yang bekerja sendiri dan swasta.

Namun begitu, anda tidak digalakkan hanya bergantung kepada KWSP sahaja untuk tabung persaraan kerana menurut statistik KWSP tahun 2013, simpanan KWSP sahaja tidak mencukupi untuk membiayai kehidupan persaraan sehingga umur 75 tahun.

6. Urus bayaran pinjaman secara automatik

Kebanyakan graduan mempunyai hutang pinjaman pelajaran. Tidak membayar pinjaman adalah satu masalah besar. Anda boleh disenaraihitamkan sehingga tidak boleh ke luar negara dan sukar membuat pinjaman. Maka, usahakan pembayaran pinjaman balik dan sebaik-baiknya ia dilakukan secara potongan gaji atau akaun supaya tidak culas.

Sekiranya tidak mampu membayar jumlah bulanan yang ditetapkan kerana menerima jumlah gaji yang kecil, berbincanglah dengan pihak pemberi pinjaman agar dapat membenarkan anda membayar balik pinjaman berdasarkan kemampuan kewangan anda.

Wang simpanan jangka masa pendek, wang bonus tambahan, dan wang kenaikan gaji tahunan boleh dijadikan modal awal untuk anda membuat pelaburan. Untuk melabur, anda perlu tahu tentang ilmu dan strategi pelaburan. Jika tidak, wang yang dilaburkan akan lebur sebelum mencapai matlamat kewangan anda.

Ada juga membeli rumah sebagai satu bentuk pelaburan jangka masa panjang. Dalam masa yang sama anda boleh menjadikan rumah sebagai sumber pendapatan tambahan melalui penyewaan rumah/bilik atau perkhidmatan homestay apabila ada permintaan.

Sekiranya anda mahukan kehidupan tenang tanpa hutang yang membebankan dan berasa tidak cukup maklumat yang disampaikan di atas, anda bolehlah menyertai satu simposium pengurusan kewangan secara PERCUMA pada 15 November 2015 ini di Menara [email protected], Kuala Lumpur.

Simposium Pengurusan Ringgit atau SUPER merupakan satu platform yang akan menemukan anda dengan dengan tokoh kewangan tersohor Malaysia dan para penceramah yang mempunyai autoriti di dalam bidang kewangan dan pelaburan seperti Zulkifli Shafie (Penulis ‘Zero Hutang: Bukan Mudah Tapi Tak Mustahil’), Faizul Ridzuan (Penulis ‘WTF?: 23 Properties by 30’) dan Suzardi Maulan atau Pakdi (Pengurus Kewangan Islamik).

Ia terbuka kepada semua terutama belia yang baru memasuki alam pekerjaan, pelajar universiti tahun akhir dan golongan professional agar pendedahan strategi pengurusan wang secara SUPER ini dapat mendidik pengurusan gaya hidup ideal yang menjurus kepada pengurusan kewangan strategik dan efektif.

Untuk maklumat lanjut, anda boleh melayari laman rasmi SUPER di www.supermalaysia.my atau menghubungi Unit Pendaftaran di talian +60 12-336 2474 (Thahirah) atau email [email protected].

Anda juga boleh mendaftarkan diri terus di Pendaftaran Percuma SUPER2015.

Bagi usahawan yang mahu memperkenalkan produk atau memperluaskan jaringan perniagaan, SUPER2015 memberi peluang kepada anda untuk membuka booth. Klik di sini untuk tempahan booth.

LIKE Facebook Super Malaysia hari ini atau Follow #SUPER2015 di Twitter @supermalaysiamy.

LIKE dan FOLLOW Vocket di Facebook serta Instagram


Mahu Elak Coronavirus Merebak, China Masukkan Pesakit Dalam ‘Keranda Plastik’

Klip 15 saat, yang dikeluarkan di media sosial ini telah dirakamkan di Huizhou, wilayah selatan China. Ini merupakan kes pertama yang direkodkan oleh Huizhou yang mempunyai kepadatan penduduk sebanyak lima juta orang.

Tetapi para pesakit bukanlah dimasukkan ke dalam ‘keranda’, ia sebenarnya tiub plastik yang direka khas bagi menangani penyebaran virus ini dan pesakit yang berada di dalam tiub itu sebenarnya masih hidup.

Pegawai hospital di sekitar bandar Huizhou telah dikesan mengangkut pesakit coronavirus dengan tiub plastik yang tertutup rapat.

Dalam satu rakaman yang dikeluarkan oleh RFA Chinese, dua orang pekerja diarahkan untuk membawa pesakit keluar dari ambulans dan kemudian menolak mereka masuk ke dalam hospital.

【全副装备运送病人】广东惠州发现疑似感染新型冠状病毒病人，在救伤车运送期间，医护人员都做足了准备，病人几乎是被完全密封着。#新型冠状病毒#武汉#广东 pic.twitter.com/tyGnQ5oV4K

— 自由亚洲电台 (@RFA_Chinese) January 21, 2020

Untuk rekod, seramai 20 orang pegawai perubatan China telah terkena wabak ini ketika menjaga pesakit.

Virus yang berasal dari Wuhan ini telah memaksa kerajaan China untuk menutup bandar yang telah menjadi rumah kepada 11 juta penduduk selepas 17 kematian direkodkan dan lebih 500 orang dijangkiti.

Manakala wilayah Guangdong pula menyaksikan 26 orang telah dikesan mempunyai virus itu di mana tujuh diletakkan dalam pemerhatian serius manakala tiga lagi berada di tahap kritikal.

Semalam, kami melaporkan bahawa virus ini telah berpunca daripada tabiat masyarakat China yang sukakan makanan eksotik seperti buaya, monyet, musang, anjing, ular dan banyak lagi.

Pasar Borong Huanan Seafood, yang terbesar di Wuhan dilaporkan menjadi tempat pertama virus ini merebak.

Pihak berkuasa China melarang rakyatnya agar tidak masuk dan keluar dari Wuhan untuk Tahun Baru Cina yang akan datang dan mereka akan memperkuatkan pemeriksaan kesihatan di hab pengangkutan seluruh negara.

Coronavirus adalah zoonotik yang dihantar antara binatang dan orang, kata Pertubuhan Kesihatan Sedunia (WHO). Kes pertama yang dikenal pasti adalah antara mereka yang bekerja di Pasar Borong Huanan Seafood di Wuhan.

Manakala kes lain telah dikenal pasti disebarkan melalui manusia ke manusia.

Semalam kami turut melaporkan bahawa pasar basah Wuhan juga telah menjual binatang yang dilindungi antaranya adalah Koala. Klik pautan di bawah untuk membaca.

Rakyat Australia Terkejut Daging Koala Antara Yang Dijual Di Pasar Basah China

China Kuarantin Wuhan, Pasar Basah Jual Produk Eksotik Didakwa Punca Tular Virus


Mahu Elak COVID-19, Lelaki Di India Ini Memakai Penutup Muka Diperbuat Daripada Emas

Hampir separuh tahun sejak pandemik COVID-19 mulai menular, dapat dilihat pelbagai cara dan telatah daripada orang ramai seluruh dunia dalam usaha untuk mengelakkan daripada dijangkiti wabak yang menjadi pandemik ini.

Terbaharu, tular seorang individu di India yang memilih untuk memakai penutup muka yang diperbuat daripada emas. Apa yang lebih menarik, beliau mula mendapat idea menggunakan penutup muka daripada material emas setelah membaca sebuah berita dimana terdapat individu menghasilkan penutup muka daripada perak.

Mahu tampil lebih eksklusif dan bergaya, beliau telah membelanjakan hampir $4,000 (RM17,150) untuk menghasilkan penutup muka emas seberat 60 gram beserta lubang udara untuk bernafas.

Mengulas mengenai perbezaan selepas beliau memakainya, Shankar yang merupakan peminat barangan kemas mengatakan orang ramai mula meminta untuk berswafoto bersama beliau.

Dalam pada itu, beliau kurang pasti sama ada penggunaan penutup muka emas beliau berkesan untuk mengelakkan beliau dijangkiti wabak COVID-19 atau sebaliknya.Walau bagaimanapun beliau memilih untuk memakainya sebagai langkah berjaga-jaga.

Buat anda yang berminat untuk mendapatkan face mask dengan harga berbaloi anda boleh dapatkannya dengan klik di sini.

Pada bulan lalu, jenama Uniqlo turut memulakan penjualan penutup muka yang hadir dengan ciri penggunaan semula.

Uniqlo Mula Jual Penutup Muka Boleh Basuh Selepas Terima Permintaan Tinggi

Penumpang Mahu Lihat Senyuman, Garuda Air Terpaksa Cari Alternatif ‘Face Mask’

Ini Cara Pemakaian Topeng Muka Yang Betul Untuk Lindungi Diri Daripada Bahaya Jerebu


Mahu Elak Dikesan, Operasi Dua Warga Singapura Hantar Dadah Guna Dron Ini Akhirnya Tumpas

Sejak dari dahulu lagi, pelbagai cara dan kaedah digunakan pihak pengedar dadah dalam usaha untuk menyeludup dadah ke luar negara.

Pada kali ini, seiring dengan kemajuan teknologi, dua pengedar dadah warga Singapura ini nampaknya berjaya menemui kaedah baharu dalam usaha untuk menyeludup dadah ke Singapura dari Malaysia.

Walau bagaimanapun, usaha mereka seolah menemui jalan yang sia-sia apabila operasi mereka telah dikesan oleh Pasukan Polis Singapura (SPF) dan Biro Narkotik Pusat (CNB).

Menerusi data penerbangan yang diambil daripada telefon salah seorang suspek, dron ini didapati telah diterbangkan dari Kranji ke Johor Bahru dan kembali semula ke Kranji.

Aktiviti dua pihak ini mula dikesan sekitar jam 5.45 petang apabila pihak polis mengesan terdapat aktiviti menerbangkan dron beserta sebuah beg yang terpasang di atasnya terbang di udara.

Pihak polis kemudiannya telah menahan kedua-duua lelaki yang berusia 29 dan 34 tahun ini yang dipercayai dalang di sebalik operasi ini. Dianggarkan kira-kira 389 gram ‘Ice’, 8 gram heroin, 195 tablet ekstasi dan dua tablet Erimin-5, yang dianggarkan bernilai sekurang-kurangnya $44,000 (RM134,850) antara yang dirampas.

Tonton juga aksi cemas kejar-mengejar antara suspek dadah dan polis yang meraih perhatian netizen pada bulan lalu.

Aksi Cemas Kejar-Mengejar Antara Suspek Dadah Dan Polis Raih Perhatian Netizen

Maradona Tenang, Dirakam ‘Layan’ Dadah Sewaktu Mengurus Pasukan?


Mahu Elak Dikompaun, Tindakan Alza Ini ‘Ambil’ Surat Saman Kereta Lain Undang Perhatian Netizen

Sebut mengenai saman, pasti ramai yang mahu mengelak untuk menerimanya. Dalam pada itu, surat saman terpaksa dikeluarkan oleh pihak majlis perbandaran buat pengguna jalan raya yang degil serta melanggar undang-undang seperti parkir di tempat yang salah dan sebagainya.

Terbaharu, tular sebuah perkongsian di mana seorang pengguna Facebook menerusi perkongsian pada Facebook Group Penduduk Sungai Petani (PSP) meluahkan rasa tidak puas hati terhadap situasi yang berlaku pada dirinya.

Berdasarkan perkongsian, beliau nampaknya bukannya tidak berpuas hati dengan saman yang dikenakan, sebaliknya berang dengan tindakan pengguna kereta Perodua Alza generasi baharu ini yang dengan selamba mengambil surat saman pada cermin kereta beliau serta meletakkannya pada kereta sendiri.

Difahamkan tujuan meletakkan surat saman kereta lain pada cermin sendiri ini dibuat dalam usaha ‘mengelirukan’ pihak Majlis Perbandaran Sungai Petani seolah kereta beliau sudah disaman. Dalam pada itu, individu ini meluahkan rasa berang kerana didakwa tindakan tersebut mampu membuatkan kereta beliau disaman sebanyak dua kali.

Tindakan di luar kotak pemikiran ramai ini sekaligus dikongsikan di Facebook serta memohon pemilik kereta Perodua Alza tersebut untuk menghubungi beliau sekaligus menjadi pengajaran kepada orang ramai.

Perkongsian yang dibuat turut mendapat perhatian ramai apabila turut dikongsikan menerusi laman Facebook B40 Buat Perangai Apa Harini di mana netizen tampil dengan respon yang berbeza.

Terdapat netizen yang mendakwa ini merupakan pertama kali situasi ‘berebut saman’ berlaku. Tidak kurang juga yang turut menyoal adakah benar pengguna jalan raya boleh dikenakan saman sehingga dua kali sekiranya situasi ini berlaku.

Difahamkan setiap saman yang dikeluarkan sudah berada dimasukkan dalam sistem majlis pebandaran. Hal ini sekaligus memastikan tidak berlaku isu saman buat kali kedua di tempat dan lokasi yang sama.

Diharap isu ini tidak menjadi kebiasaan dalam masyarat kerana bakal menyusahkan individu yang dikenakan saman gara-gara tidak menerima sebarang surat saman pada kereta sekaligus terpaksa membayarnya.


Mahu Elak Disalah Guna, Tindakan Pemuda Ini Patahkan Kad Bank ‘Terjumpa’ Dipuji Ramai

Salah satu kemudahan kad bank sedia ada ialah kebolehan membuat pembayaran menerusi paywave. Bagaimanapun, perkara ini boleh menjadi mimpi ngeri buat para pemilik sekiranya ia hilang kerana sesiapa sahaja boleh membuat transaksi tanpa perlu pengesahan.

Tular sebuah video yang dikongsikan menerusi TikTok, seorang pemuda india didapati mematahkan sebuah kad bank ATM yang dijumpai pada sambutan Thaipusam di Batu Cave baru-baru ini.

♬ original sound – Hahaharsha – Hahaharsha

Agak mustahil untuk menjejaki semula pemilik asal memandangkan dihadiri oleh angka pengunjung yang besar. Tindakan lelaki ini sekaligus menarik perhatian pengguna di TikTok yang mana majoritinya memuji tindakan tersebut kerana kad tersebut boleh disalah gunakan jika berada di tangan orang yang tidak bertanggungjawab.

Dengan mematahkan kad ATM itu, ia secara tidak langsung sudah tidak boleh digunakan lagi dan pemilik asal boleh menarik nafas lega selepas ini. Pemilik hanya perlu membuat laporan polis dan memohon kad bank baharu dari bank yang digunakan.


Mahu Elak Gaduh, Syamsul Yusof Jelas Sebab ‘Block’ Puteri Sarah Di WhatsApp

Sebelum ini, Puteri Sarah Liyana telah memohon agar Syamsul Yusof menceraikan dirinya kerana dia enggan bermadu dengan Ira Kazar dalam satu hantaran di Instagram.

Susulan daripada permintaan Puteri Sarah, Syamsul tampil dengan kenyataan balas dengan memuat naik sebuah video di Instagram miliknya, sekaligus menjelaskan apa yang berlaku berhubung kenyataan Puteri Sarah sebelum ini.

A post shared by Syamsul Yusof (@syamsulyusoffilm)

Menurut Syamsul, dia mengajak Puteri Sarah untuk berbincang kerana selama ini mereka hanya berkomunikasi melalui ibunya, Datin Fatimah Ismail, ibu Sarah, orang gaji serta adiknya.

“Saya ajak awak berbincang, jangan libatkan orang lain. Ni awak minta nak berpisah pula. Balik kita berbincang.

“Baru tadi kita komunikasi. Awak nak duit, saya bagi. Saya cari rezeki untuk awak dan anak. Kenapa saya block? Saya tak nak cakap sebab nanti nampak saya salahkan isteri.” kata Syamsul

Syamsul juga berpesan kepada Puteri Sarah agar berhenti berkongsi aib rumah tangga kepada masyarakat. Syamsul berharap netizen tidak bercakap buruk mengenai Sarah dan Ira di media sosial.

Sebagai suami, Syamsul sanggup menerima kutukan dan hinaan daripada masyarakat. Malah, Syamsul memohon netizen untuk berhenti bercakap perkara tidak elok mengenai ibu bapanya.


Mahu Elak Gangguan Penginapan Pelancong, Pulau Pinang Rancang Haramkan ‘Homestay’

Sebut mengenai Pulau Pinang, pastinya orang ramai sedia maklum di mana negeri ini sememangnya cukup popular dengan pelancong untuk melancong serta food hunting.

Di sebalik pelbagai keistimewaan di negeri ini, tindakan segelintir pelancong yang menginap di homestay sama ada di rumah bertanah atau bertingkat terkadang memberi membuatkan penduduk setempat kurang senang dengan tindakan yang dilakukan.

Sehubungan dengan itu, Pulau Pinang dilaporkan sedang merancang untuk mengharamkan penawaran homestay dalam memberi keselesaan kepada penduduk setempat. Exco negeri, Jagdeep Singh Deo berkata, walaupun tempoh pengharaman itu belum diputuskan, kerajaan negeri sudah bersetuju dengan rancangan itu, berdasarkan pelbagai aduan daripada kumpulan penduduk.

“Sama ada rakyat suka atau tidak, kami akan berpendirian tegas dalam perkara ini. Kawasan perumahan untuk penduduk. Jika anda sedang bercuti, pergi ke hotel,” katanya kepada FMT.

Katanya, garis panduan itu, antara lain, akan memberi kuasa kepada badan pengurusan pangsapuri, kondominium atau sebarang hartanah berstrata mengambil tindakan terhadap pemilik rumah ingkar yang membenarkan penyewaan jangka pendek.

“Kami mungkin negeri pertama yang berbuat demikian. Satu lagi garis panduan akan diperkenalkan untuk hartanah bertanah, sementara menunggu isu perundangan yang perlu kami selesaikan.”

Difahamkan Kerajaan Pulau Pinang turut memaklumkan tindakan menyewakan unit kediaman boleh dilakukan sekiranya mendadpatkan persetujuan sekurang-kurang 75% penduduk serta perlu mempunyai rekod pada data mesyuarat agung tahunan.

Jagdeep berkata, disebabkan jumlah harta berstrata di Pulau Pinang adalah ketiga tertinggi dalam negara, garis panduan itu akan berfungsi sebagai jaringan keselamatan dan keselamatan sosial untuk penduduk.

Tular pada minggu ini apabila rakyat Singapura dilaporkan beratur panjang semata-mata untuk menukar nilai Ringgit kepada Dolar berikutan kejatuhan nilai Ringgit.

Nilai Ringgit Terus Lemah, Rakyat Singapura Beratur Panjang Mahu Tukar Dengan Dolar

Langgar Lampu Isyarat Merah Depan Sekolah, Ativa Kena ‘Sebat’ Dengan Kakak RELA


Mahu Elak Gelang ‘Pink’ Dikesan, Syarikat Ini Saran Sorok Dengan Pakai Baju Lengan Panjang

Seperti yang ramai sedia maklum, Malaysia sejak pada awal tahun lalu telah diserang dengan pandemik COVID-19. Angka kes harian yang merisaukan serta turut mencatat angka kes tertinggi pada 19 Ogos 2021 secara tidak langsung telah membuatkan orang ramai risau.

Dalam pada itu, di sebalik pelbagai usaha yang dilakukan pihak kerajaan dan juga orang ramai dalam membendung penularan COVID-19, masih terdapat pihak yang ingkar dengan SOP yang dikeluarkan malah mengarahkan para pekerja yang mempunyai gelang pink untuk turut bekerja.

Menerusi perkongsian Facebook Boom Go Employee, tular sebuah screenshot yang memaparkan pekerja syarikat berkenaan yang memakai gelang pink diminta untuk ke pejabat dengan memakai baju lengan panjang. Difahamkan arahan ini dibuat bagi mengelakkan pihak penguasa mengesan aktiviti yang dilakukan.

Syarikat berkenaan turut memaklumkan individu yang membuat laporan kepada pihak berkuasa akan dikenakan tindakan untuk dipecat serta merta. Bukan itu sahaja, pekerja yang tidak hadir juga bakal dianggap sebagai mahu berhenti daripada bekerja.

Menerusi perkongsian daripada laman World of Buzz, syarikat yang mempunyai 200 pekerja ini sudah mempunyai 126 pekerja yang disahkan positif COVID-19. Lebih menakutkan, seramai 4 pekerja daripada syarikat berkenaan telah meninggal dunia akibat wabak COVID-19.

Situasi yang berlaku nyata membuat para netizen berang mengetahui masih terdapat syarikat yang bertindakan sedemikian. Tidak kurang juga mereka yang mencela dan mahu nama syarikat berkenaan dikongsikan kepada umum.

Tindakan yang dibuat nyata membuatkan usaha untuk memutuskan rantaian COVID-19 semakin sukar sekaligus membuatkan orang ramai terpaksa menanti lebih panjang sementara menunggu angka kes wabak ini berkurangan.

Sekitar bulan lalu, tular sebuah isu apabila wanita ini dengan selamba tayang membeli barangan keperluan dengan memakai gelang pink.

Selamba Tayang Beli Barangan Pakai ‘Gelang Pink’, Tindakan Wanita Ini Buat Netizen Tidak Senang

Tular Pakai Gelang Pink Masih Bekerja Di Tapak Pembinaan, Ini Penjelasan DG Hisham


Mahu Elak Kecurian Dan Salah Laku, Thailand Perkenal Kod QR Untuk Senjata Api Polis

Penggunaan senjata api sememangnya memerlukan lesen dan tertakluk di bawah undang-undang yang ditetapkan oleh sesebuah negara. Namun, kita masih mendengar tentang salah guna senjata api yang dimiliki oleh sesetengah entiti termasuklah pihak berkuasa.

Dalam mengekang isu ini dari terus berlaku, Polis Diraja Thaliand (RTP) akan memperkenalkan kod QR untuk semua senjata api polis bagi mengesan pembayaran serta mencegah kecurian dan salah laku anggota dalam kenyataan yang dikeluarkan baru-baru ini.

Timbalan Pesuruhjaya RTP, Torsak Sookwimon berkata anggota dan pegawai polis Thailand tidak mahu menggunakan senjata api yang disediakan kerajaan kerana proses pembayaran yang lambat dan rumit. Majoriti anggota RTP membeli sendiri senjata api mereka. Hal ini menyebabkan sejumlah senjata milik kerajaan dibiarkan begitu sahaja di balai polis.

Senjata api kerap dicuri oleh polis yang korup dan dijual kepada pihak luar. Antara contoh jelas seperti yang berlaku di Balai Polis Pak Kret apabila seorang pegawai polis kaki judi mencuri lebih 160 laras senjata api untuk membayar hutangnya.

RTP juga mempunyai sistem kebajikan senjata api dikenali sebagai Por Sam untuk anggotanya mendapatkan senjata api pada harga rendah. Sesetengah pegawai dan anggota polis menyalahgunakan keistimewaan tersebut dengan menjual senjata api di internet.

Trosak yang mahu menyekat salah laku tersebut berkata RTP akan menggantung sistem kebajikan senjata api selama-lamanya dan menggalakkan pegawainya menggunakan senjata api yang disediakan oleh kerajaan. Menurut beliau, RTP akan menggunakan sistem kod QR untuk pengeluaran senjata api dan setiap pistol akan mempunyai kod tersendiri.

Mana-mana anggota dan pegawai polis Thailand yang mahu memiliki senjata api baharu boleh menggunakan telefon bimbit mereka untuk mengimbas dan mendaftar melalui aplikasi RTP. Beliau percaya dengan inisiatif  itu dapat mencegah penyalahgunaan dan kecurian senjata api.


Mahu Elak Masalah Kesihatan Mental, Justin Bieber Pilih Untuk Jauhi Telefon Pintar

Siapa sahaja yang tidak lekang memegang telefon pintar di tangan, baik melayari internet, sosial media mahupun bermain permainan dalam talian yang adakalanya berjam-jam lamanya.

Umum tahu, telefon pintar kini sangat penting untuk urusan harian kita namun berbeza pula pendapat bagi penyanyi terkenal dunia, Justin Bieber, 27 tahun, yang memilih untuk menjauhi telefon pintar demi menjaga kesihatan mental serta menyeimbangkan kehidupan antara kerja dan hal peribadi, lapor portal hiburan BuzzFeed.

Kata Justin, daripada sibuk ‘bermain’ telefon pintar, alangkah baik jika masa yang terbuang itu diisi dengan momen-momen yang lebih berkualiti bersama isterinya, Hailey Baldwin serta keluarga tersayang.

“Saya mula sedar betapa pentingnya had dan batas waktu bekerja. Malah, menjauhi telefon pintar, saya juga berasa tidak dibebani ‘hutang masa’ dengan sesiapa.

“Kini saya lebih berurusan dengan pengurus menerusi iPad bukannya telefon. Saya akan bangun awal pagi sebelum 8 pagi dan berhenti kerja pada jam 6 petang,” jelas Justin seperti dipetik menerusi halaman BuzzFeed.

Menurutnya lagi, masa yang berkualiti juga dimanfaatkan untuk masa tidurnya kerana baginya kehidupan tidak akan seimbang tanpa waktu tidur yang berkualiti.

“Walaupun saya telah berjaya dalam kerjaya saya, namun itu semua bukan kejayaan. Kejayaan yang sebenar ialah masa kebahagiaan yang saya penuhi bersama isteri serta ahli keluarga,” tambah Justin lagi.

Justin juga akui bahawa pada awalnya begitu sukar untuk beliau menjauhi penggunaan telefon pintar. Namun atas bimbingan terapi, beliau akhirnya berjaya menjauhkan diri demi memiliki kehidupan bekerja yang seimbang. Jika Justin Bieber sanggup menjauhi telefon pintar miliknya, bagaimana pula anda?

Baca lagi artikel hiburan yang ‘trending’ pada pautan di bawah ini.

Walau Terkucil Ketika Menyanyi ‘Live’ Di AJL35, Nabila Razali Akui Itu Persembahan Terbaik Beliau

Komen ‘Pedas’ Hafiz Hamidun Kepada Nabila Razali Mendapat Teguran Dato’ Fazley Yaakob


7 Perkara Tentang Sistem Persekolahan Di United Kingdom Yang Anda Patut Tahu

Musim persekolahan baru bermula. Seronok melihat telatah dan kerenah anak-anak kecil yang memasuki Tahun 1. Bukan setakat anak-anak ini sahaja yang berdebar-debar nak masuk sekolah, tetapi mak ayah pun turut sama tumpang berdebar.

Macam-macam persiapan dibuat, membeli pakaian dan kelengkapan sekolah semata-mata untuk memastikan anak-anak mereka mendapat yang terbaik. Ramai ibu bapa yang mengambil cuti untuk melihat sendiri anak-anak mereka di hari pertama persekolahan.

Melihatkan suasana di sekolah Malaysia, suka untuk saya berkongsi mengenai suasana dan persekitaran sekolah di UK. Hampir 6 tahun berada di UK, saya berpeluang melawat beberapa buah sekolah di London dan Manchester.

Peluang itu saya gunakan sebaiknya untuk mempelajari dan menimba pengalaman bagaimana sistem persekolahan dan suasana persekitaran sekolah di UK.

Jadi, artikel ini adalah berdasarkan pemerhatian saya ke atas sekolah-sekolah yang telah dilawati dan juga berdasarkan sistem persekolahan sekolah rendah di UK.

Tujuan untuk berkongsi bagaimana sistem persekolahan UK dilaksanakan agar apa yang baik boleh kita tiru dan amalkan, dan apa yang sudah sedia baik di Malaysia boleh terus dikekalkan.

Sistem persekolahan UK adalah percuma (kecuali sekolah swasta) dan semua ibu bapa yang mempunyai anak-anak berusia 5 hingga 16 tahun (Year 1 to Year 11) wajib menghantar anak mereka ke sekolah. Sekiranya terdapat anak-anak yang tidak ke sekolah, ibu bapa boleh diambil tindakan undang-undang.

Sekolah-sekolah di UK adalah di bawah pemantauan Department of Education UK, sama seperti Kementerian Pendidikan Malaysia. Walau bagaimanapun, sekolah-sekolah ini diuruskan oleh pihak yang berbeza.

Terdapat banyak jenis sekolah di UK. Yang paling banyak adalah community school (sekolah komuniti) yang diuruskan oleh local council, ataupun majlis daerah/perbandaran/bandaraya.

Pengurusan sekolah seperti pengambilan murid, pengambilan guru semuanya perlu melalui council ini. Pihak Department of Education tidak terlibat secara langsung, mereka hanya memantau sahaja.

Sekiranya ibu bapa ingin mendaftar anak mereka ke sekolah, mereka hanya perlu search online dengan menggunakan poskod rumah untuk memohon tempat ke sekolah melalui local council seperti di bawah ini.

Langkah 2: Poskod tersebut akan menunjukkan local council yang menguruskan sekolah di kawasan tersebut.

Langkah 3 : Memohon sekolah melalui website local coucil.

Nak mudah faham, saya bagi contoh situasi di Malaysia. Situasi rekaan ini untuk memudahkan anda faham. Contoh, Ali mempunyai anak yang akan masuk Tahun 1 di Sekolah Kebangsaan Shah Alam.

Untuk mendaftarkan anak ke sekolah tersebut, Ali perlu memohon melalui Majlis Bandaraya Shah Alam. Jadi pihak Majlis Bandaraya Shah Alam yang akan uruskan dan kemudian memberi makluman kepada pihak sekolah tersebut.

Begitu juga dengan pengambilan guru. Pihak kerajaan iaitu Department of Education tidak terlibat secara langsung dalam pengambilan guru. Sebagai contoh, terdapat kekurangan guru di Sekolah Kebangsaan Petaling Jaya.

Jadi pihak sekolah akan maklumkan pada local council iaitu Majlis Bandaraya Petaling Jaya. Kemudian, pihak Majlis Bandaraya Petaling Jaya akan membuat iklan dan menguruskan pengambilan guru baru. Calon guru yang berminat akan mohon melalui local council tersebut dan pihak sekolah akan menemuduga calon tersebut.

Berbalik kepada persekolahan di UK, selain dari community school, terdapat juga 4 jenis sekolah yang berbeza. Sekolah jenis academy dan grammar schools kebanyakannya diuruskan oleh yayasan dan sekolah agama dan sekolah persendirian/swasta yang diuruskan oleh organisasi/pertubuhan adalah jenis sekolah yang paling sedikit di UK.

Di UK pelajar memasuki alam persekolahan pada usia yang lebih awal. Sekolah rendah di UK bermula pada umur 5 hingga 11 tahun (Year 1 to Year 6) dan sekolah menengah pada umur 11 hingga 16 tahun (Year 7 to Year 11). Kemudian mereka memasuki kolej/sixth form (Year 12 and Year 13).

Sistem tadika yang lebih dikenali sebagai reception atau Year 0 (Tahun/Darjah 0) ialah untuk kanak-kanak berusia 4 tahun. Disebabkan mereka memasuki sekolah lebih awal, jadi mereka akan masuk universiti pada usia yang lebih awal iaitu 18 tahun.

Sesi persekolahan di UK bermula pada musim luruh, iaitu awal bulan September dan tamat pada musim panas, iaitu akhir bulan Julai. Apa yang menarik, kemasukan murid/pelajar ke sekolah adalah mengikut umur, bukan mengikut tahun lahir.

Apabila bermulanya sesi persekolahan di UK iaitu pada September 2016, hanya murid yang berumur 5 tahun sahaja yang boleh masuk Tahun 1 (Year 1). Sesi akademik universiti di UK juga bermula bulan September. Ia sudah diamalkan ratusan tahun oleh kebanyakan universiti di luar negara.

Sebagai contoh, Abu lahir pada bulan April 2011 manakala Siti lahir pada November 2011. Abu berumur 5 tahun 5 bulan manakala Siti berumur 4 tahun 10 bulan.

Walaupun mereka lahir pada tahun yang sama, hanya Abu saja boleh mendaftar masuk ke sekolah untuk Tahun 1, manakala Siti akan kekal di tadika hingga umurnya cukup 5 tahun pada November 2016. Siti akan mendaftar masuk ke sekolah apabila umurnya cukup 5 tahun.

Dari segi masa pula, sesi persekolahan di UK bermula lebih lewat iaitu antara jam 8.30 hingga 9 pagi dan tamat pada jam 3.30 hingga 4 petang, berbeza mengikut sekolah.

Sekolah di UK mempunyai saiz yang lebih kecil sekitar 100 ke 200 orang. Terdapat juga sebilangan kecil sekolah yang mempunyai bilangan pelajar yang lebih daripada 200 orang. Kebanyakan sekolah hanya mempunyai dua kelas untuk setiap tahun/tingkatan.

Sekolah di UK bersaiz kecil kerana bilangan sekolah yang sangat banyak. Kebiasaannya, setiap taman perumahan/kampung mempunyai sekolah sendiri. Di kawasan rumah saya di Manchester, terdapat 3 buah sekolah yang sangat dekat antara satu sama lain.

Ibu bapa hanya berjalan kaki 5 minit untuk menghantar anak mereka ke sekolah. Tidak perlu menggunakan kenderaan. Sukar juga untuk jumpa bas sekolah kerana kedudukan sekolah yang dekat dengan rumah. Jadi murid/pelajar hanya perlu berjalan kaki sahaja.

Setiap kelas/bilik darjah dilengkapi dengan:

Antara alatan yang disediakan ialah pensil, pensil warna, gunting dan sebagainya. Disebabkan semua peralatan tulis disediakan di dalam kelas, jadi murid/pelajar tidak perlu bawa dari rumah.

Begitu juga dengan beg. Semua murid/pelajar akan menggunakan beg sekolah yang sama. Apa yang menarik, beg sekolah murid sekolah rendah sangat ringan dan nipis.

Mereka tidak perlu bawa buku banyak-banyak ke sekolah. Semua buku-buku mereka akan diletakkan di dalam kelas. Kebiasaannya, mereka hanya bawa balik sebuah buku sahaja sekiranya ada kerja rumah yang perlu dilakukan.

Setiap pelajar mempunyai compartment ataupun ruang sendiri di dalam rak ini untuk meletak buku dan beg murid.

Setiap pelajar wajib membawa botol minuman untuk mengisi air kosong. Guru-guru di UK sangat menitik beratkan pelajarnya untuk meminum air kosong. Setiap setengah jam ataupun apabila habis satu subjek (lesson), pelajar diminta untuk minum air kosong.

4. Sinki untuk mengisi air minum dan membasuh tangan.

Air dari pili/paip (tap water) di UK adalah selamat untuk diminum. Jadi boleh terus isi dalam botol (refill). Selain itu terdapat banyak water filling machine di kawasan sekolah.

Sinki juga digunakan untuk membasuh tangan sekiranya ada pelajar yang bersin (faktor kebersihan dan mengelak penyakit) dan selepas aktiviti yang menyebabkan tangan kotor (seperti menggunakan pensil warna air).

Meja guru dalam bilik darjah dilengkapi komputer meja (desktop computer). Guru menggunakan kemudahan teknologi untuk mengajar dan mengisi kehadiran pelajar secara online.

Tong sampah yang digunakan ialah jenis tong sampah kitar semula (recycle) mengikut warna. Menggalakkan pelajar untuk mengitar semula sejak Darjah 1.

Ibu bapa diberi pilihan sama ada ingin menyediakan bekal makanan kepada anak mereka ataupun membayar yuran makanan kepada pihak sekolah untuk menyediakan makanan kepada anak mereka. Jadi mereka tak perlu bawa duit ke sekolah.

Setiap sekolah di UK mempunyai kawasan permainan (playground) dalam kawasan sekolah. Rujuk gambar. Setiap hari, ada tiga kali waktu rehat untuk belajar bermain. Mereka akan bermain dengan pakaian seragam sekolah.

Pihak sekolah amat menitikberatkan pelajar untuk bermain kerana di usia awal persekolahan, pelajar yang berusia 5 hingga 10 tahun sangat suka bermain kerana pada waktu ini mereka lebih banyak menggunakan domain/kompentensi psikomotor (fizikal/perlakuan) berbanding kognitif (mental/berfikir).

Maka sekolah bukanlah sekadar tempat belajar dan menuntut ilmu sahaja. Sekolah merupakan tempat untuk mengasah dan mengembangkan bakat dan kemahiran seperti berkomunikasi, bersosial, teamwork, soft skills dan sebagainya.

Sebab itu sekolah di UK akan memperuntukkan banyak masa kepada pelajar untuk berehat dan bermain. Mereka tidak boleh duduk dalam kelas/bilik darjah berjam-jam kerana naluri bermain di kalangan kanak-kanak sangat tinggi.

Sewaktu bermain, mereka akan boleh berkomunikasi, aktif dan merembeskan hormon positif yang boleh meningkatkan kecergasan dan kecerdasan mereka. Sekiranya duduk di dalam kelas lama-lama, mereka akan bosan dan pasif.

Saya pernah menyertai ‘Skim Duta Pelajar Universiti ke Sekolah-Sekolah London’ sewaktu belajar di Imperial College London. Skim ini membolehkan pelajar mewakili universiti mereka sebagai duta ke sekolah-sekolah di sekitar London selama dua minggu.

Saya telah meluangkan masa selama dua minggu di sekolah King Solomon Academy, London untuk mempromosi universiti kepada pelajar sekolah, menerangkan kepada pelajar sekolah tentang kehidupan di universiti dan membantu pelajar sekolah dalam subjek Sains.

Pemerhatian saya selama dua minggu di sekolah tersebut, setiap kali waktu makan iaitu waktu minum pagi (pukul 10.30 pagi) dan waktu makan tengahari (pukul 1 petang), guru-guru akan makan semeja dengan pelajar sekolah. Pihak kantin menyediakan makanan kepada semua pelajar dan guru sekolah.

Daripada guru besar, penolong kanan dan guru-guru, semuanya makan semeja dengan pelajar sekali. Kami sebagai duta universiti juga turut sama makan semeja dengan mereka. Sewaktu makan, guru-guru akan berbual dan beramah mesra dengan pelajar sekolah. Perkara ini sangat bagus kerana ianya dapat mengukuhkan ikatan (bonding) antara pelajar dan guru.

Selain itu, di kawasan luar sekolah, tiada gerai jualan makanan/minuman kerana kawasan persekitaran sekolah adalah kawasan larangan untuk penjaja menjual makanan kepada pelajar sekolah. Oleh sebab itu, pelajar tidak perlu bawa duit ke sekolah dan hanya menikmati makanan berkhasiat yang disediakan oleh ibu bapa di rumah atau pihak kantin sekolah.

Baca: 7 Sekolah Paling ‘Best’ Di Dunia Buatkan Anda Mahu Kembali Ke Sekolah

Baca: ‘Special Mention’, Kaedah Sekolah Di UK Menghargai Pelajar Mereka


Mahu Elak Orang Ramai Kebosanan, Google Doodle Paparkan Permainan Terbaik Sepanjang Dua Minggu

Umum tahu, Google sangat aktif dalam memaparkan imej Google dengan gaya yang sangat kreatif pada laman utama mereka. Bermula dengan memberi penghargaan kepada legenda negara sehinggalah kepada memperkenalkan Google Doodle.

Bersempena dengan Perintah Kawalan Pergerakan (PKP) yang sedang berlangsung, Google nampaknya hadir dengan cara yang lebih kreatif dalam usaha menghilangkan bosan orang dengan memaparkan permainan-permainan menarik yang ditawarkan Google Doodle sepanjang sejarah bermula isnin lalu.

Setakat ini, sebanyak tiga permainan ditawarkan iaitu permainan mengajar coding buat kanak-kanak, kriket dan Fischinger. Buat anda yang berminat untuk memainkan permainan Doodle yang dipaparkan, anda boleh klik sahaja pada imej Google yang tersedia pada laman Google.

Google sebelum ini turut hadir dengan inisiatif program mahir digital yang dianjurkan secara percuma.

Ketahui Inisiatif Program Mahir Digital Bersama Google Yang Dianjurkan Secara Percuma

Lelaki Ini Berjaya Menipu Google Maps Dengan Menghasilkan ‘Traffic Jam’ Palsu


Mahu Elak Pembaziran, DBKL Larang Beri Gelandangan Makan Secara Terus Pada Bulan Ramadan

Setiap kali tibanya bulan Ramadan, pastinya ramai mahu mula bersedekah dan melakukan perkara baik. Malah, cara paling mudah adalah dengan memberikan makanan kepada mereka yang memerlukan.

Dalam satu kenyataan, Dewan Bandaraya Kuala Lumpur (DBKL) melarang pertubuhan bukan kerajaan (NGO) atau mana-mana individu untuk mengagihkan sumbangan makanan kepada gelandangan secara terus di sekitar pusat bandar raya sepanjang bulan Ramadan.

Hal ini disebabkan untuk mengelak berlaku pembaziran dan kekotoran, selain mengekang penularan wabak Covid-19. Akan tetapi, pengagihan makanan masih boleh diteruskan melalui dua pusat gelandangan iaitu di Pusat Transit Gelandangan Jalan Pahang dan Pusat Khidmat Gelandangan Medan Tunku, selain satu pusat komuniti iaitu Pusat Pembelajaran Komuniti, Chow Kit.

Tambahnya, orang ramai yang ingin menyumbang perlu menghubungi talian 03-2617 6321 terlebih dahulu bagi tujuan penjadualan agihan, dan mereka yang gagal mematuhi arahan yang ditetapkan boleh dikenakan tindakan penguatkuasaan.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Gagal Bayar Sewa 3 Bulan, Penyewa Sanggup Kurung Dan Tukar Kunci Pintu Rumah Pemilik

Chef Wan Kecewa Anaknya Nikah Tanpa Pengetahuan Di Siam, Serina Jelaskan Perkara Sebenar


Mahu Elak Perkongsian ‘Password’, Netflix Malaysia Mulai Kenakan Caj RM13 Sebulan Untuk Akaun Tambahan

Netflix Malaysia hari ini memaklumkan akan mula menghantar peringatan kepada pengguna yang berkongsi akaun mereka dengan orang lain yang tidak tinggal serumah.

Menurut Netlflix, akaun Netflix hanya boleh digunakan oleh pengguna di dalam rumah yang sama sahaja. Tetapi ia boleh digunakan oleh pengguna yang sama sewaktu di rumah, dalam perjalanan atau pergi bercuti.

Jika anda masih mahu berkongsi akaun dengan pengguna yang tidak tinggal bersama, Netflix menasihatkan untuk memindahkan profil mereka kepada keahlian baru supaya pengguna tersebut membayar sendiri akaun mereka.

Alternatif lain adalah pengguna boleh berkongsi akaun tersebut dengan membayar tambahan sebanyak RM13 supaya ia boleh digunakan individu yang tidak tinggal bersama.

Perlu diketahui, hanya pelan langganan Standard dan Premium sahaja yang mempunyai sokongan ciri ahli tambahan. Ahli tambahan pula hanya boleh mempunyai satu profil dan tidak boleh mencipta profil tambahan.

Bagaimanapun, difahamkan ciri ahli tambahan ini belum tersedia untuk ahli yang membuat pembayaran bil menerusi rakan kerjasama Netflix buat masa ini. Jika anda mahu mengetahui maklumat lanjut, boleh layari laman Pusat Bantuan Netflix.


Mahu Elakkan Pemalsuan Dan Sah Tulen, Surat Miti Perlu Miliki Kod QR

Umum mengetahui kesemua surat kebenaran perjalanan untuk urusan bekerja yang dikeluarkan oleh Kementerian Perdagangan Antarabangsa dan Industri (Miti) sebelum ini terbatal mulai 1 Jun 2021.

Terbaharu, surat kebenaran beroperasi bagi tempoh pelaksanaan sekatan pergerakan penuh akan dikeluarkan menerusi sebuah pusat sehenti yang diselaraskan oleh Miti. Bagaimanapun, surat tersebut hanya akan dikeluarkan setelah disahkan kementerian-kementerian berkenaan.

Oleh itu, bagi mengelakkan pemalsuan surat kebenaran syarikat beroperasi, surat yang dikeluarkan Miti akan dilengkapi dengan kod respons pantas (QR). Menurut Senior Asisten Komisioner (SAC) Gerakan Jabatan Keselamatan Dalam Negeri dan Ketenteraman Awam Bukit Aman SAC M V Srikumar M Nair, QR kod tersebut akan diimbas oleh polis di sekatan jalan raya bagi memastikan ia adalah tulen.

Bagi perjalanan merentas negeri dan daerah untuk tujuan kecemasan, Polis Diraja Malaysia (PDRM) masih boleh mengeluarkan surat kebenaran. Pelaksanaan sekatan pergerakan penuh fasa 1 akan dilaksanakan selama 2 minggu bermula hari ini, 1 Jun 2021 sehingga 14 Jun 2021.

Sementara itu, kami kongsikan beberapa artikel berkaitan ‘total lockdown’ di Malaysia pada pautan di bawah ini.

Tol Gombak Dan Sungai Besi Mula Sesak, Ada Cubaan Balik Kampung Sebelum ‘Total Lockdown’?

Ini Perkhidmatan Yang Boleh Beroperasi Sepanjang Pelaksanaan ‘Total Lockdown’ 1-14 Jun 2021


Mahu Elakkan Penularan Wabak, Restoran Nasi Kandar Salleh Diarahkan Tutup Dan Disita

Bermula dengan seorang individu seterusnya telah menjadi sebuah kluster melibatkan beberapa negeri di Malaysia. Itulah yang terjadi di sebuah kedai di Napoh yang dinamakan sebagai Nasi Kandar Salleh sehingga tercetusnya Kluster Sivagangga berikutan penularan wabak COVID-19.

Sebagai usaha untuk mengelakkan daripada berlaku penularan wabak COVID-19 daripada kluster ini, restoran Nasi Kandar Salleh di Napoh telah diarahkan tutup dan disita sehingga Perintah Kawalan Pergerakan Diperketatkan (PKPD) Secara Pentadbiran (TEMCO) tamat pada 30 Ogos nanti

Menurut Menteri Besar Kedah, Muhammad Sanusi Md Nor, terdapat pihak yang kurang berpuas hati dengan tindakan yang dijalankan. Walau bagaimanapun keputusan yang dibuat pihak kerjayaan bertujuan bagi memastikan TEMCO berjalan dengan lancar.

Selain itu, pihak Majlis Bandaraya Alor Star (MBAS) dan Kementerian Kementerian Perdagangan Dalam Negeri dan Hal Ehwal Pengguna (KPDNHEP) sedia menarik lesen perniagaan restoran berkenaan berikutan kegagalan mengikuti SOP yang ditetapkan pihak kerajaan.

Setakat ini, Kuala Sanglang yang terletak di Perlis antara yang dikenakan TEMCO selepas Perlis yang sebelum ini sunyi beberapa bulan tanpa kes turut terpalit dengan Kluster Sivagangga.

Dilaporkan Kluster Sivagangga tidak menyimpan rekod butiran pelanggan sekaligus menjadi masalah buat orang ramai.

‘Kluster Sivagangga’, Restoran Di Kedah Ini Dilaporkan Tidak Merekod Butiran Pelanggan

Langgar Kuarantin, Wanita Yang Makan Di Kedai Ini Disahkan Positif COVID-19


Mahu Fokus Kembangkan Jenama dUCk Dan LILIT, FashionValet Sah Hentikan Operasi

FashionValet (FV) merupakan laman e-commerce fesyen terawal yang bertapak sejak tahun 2010 lagi di Malaysia. Antara dua jenama terkenal yang duduk di bawah naungannya ialah dUCK dan Lilit.

Terbaharu, satu notis makluman penghentian operasi FV telah dikongsikan pada laman web — atas sebab mahu memperkenalkan pengalaman beli-belah secara atas talian yang lebih personalized dan pelbagai ganjaran berbaloi buat para pelanggannya.

“Seperti yang mereka katakan, semua perkara yang baik mesti berakhir
dan diganti dengan yang lebih baik.

“Dengan itu, kami sangat teruja untuk berkongsi dengan anda, satu pengalaman membeli-belah serba baharu, di mana anda akan mendapat inspirasi dan ganjaran yang semuanya diperibadikan khas buat anda,” petik laman FashionValet.

Setiap pelanggan berdaftar di FV boleh menggunakan akaun sedia ada untuk mengakses dan membeli-belah di dUCK dan LILIT. seperti biasa. Kesemua mata ganjaran dan kredit daripada FV masih dikekalkan pada kedua-dua platform itu.

Kini pelanggan boleh campurkan produk-produk daripada dUCK dan LILIT. serta membuat pembayaran daripada mana-mana platform (laman web dan aplikasi mudah alih telefon pintar) kedua-dua jenama berkenaan.

Bagi memudahkan pengguna juga, pelanggan mempunyai pilihan untuk mengambil produk dibeli daripada kedua-dua jenama itu di mana-mana 9 kedai fizikal dUCK dan lima lokasi LILIT. (pada 5-hari waktu berkerja sahaja) di sekitar Malaysia dan Singapura.

Dalam pada itu, FV turut mengumumkan struktur perniagaan jenama dUCK kini juga sudah berkembang menjadi ‘The dUCK Group’.

Pengasas bersama jenama FashionValet dan dUCK pernah meluahkan cadangan mahu menawarkan cuti tahunan tanpa had seperti dipraktikan oleh Netflix. Baca lebih lanjut melalui pautan di bawah.

Ambil Inspirasi Daripada Netflix, Vivy Yusof Cadang Mahu Tawar Cuti Tahunan Tanpa Had

Kenapa FashionValet Masih Rugi Walaupun Menerima Pelaburan Besar

Tabung Amal dUCk x Viva Palestina Malaysia Berjaya Kutip RM1 Juta Untuk Bantu Palestin


Mahu Fokus Pasaran Kaya, Citi Bakal Hentikan Perkhidmatan Perbankan Pengguna Di Malaysia

Citigroup Inc (Citi) bakal menghentikan perkhidmatan perbankan pengguna di Malaysia, termasuk 12 pasaran lain di dua wilayah, Asia dan Eropah, Timur Tengah dan Afrika (EMEA), lapor The Edge Malaysia.

Langkah ini adalah sebahagian daripada strategi yang dirancang oleh Ketua Pegawai Eksekutif, Jane Fraser yang menyatakan bahawa Citigroup telah “memutuskan bahawa kita akan menggandakan kekayaan”, dengan mengarahkan pelaburan dan sumber ke perniagaan yang mempunyai skala terbesar dan berpotensi untuk tumbuh.

Langkah ini bakal menyaksikan Citigroup menfokuskan perniagaan perbankan pengguna di wilayah kaya yang terletak di Singapura, Hong Kong, Emiriah Arab Bersatu dan London.

“Ini [akan] menempatkan kita untuk mencapai pertumbuhan yang kuat dan pulangan yang ditawarkan oleh perniagaan pengurusan kekayaan melalui wilayah-wilayah penting ini,” kata Fraser dalam satu kenyataan.

Antara negara yang menerima kesan daripada langkah terbaharu Citigroup ini adalah Australia, Bahrain, China, India, Indonesia, Korea Selatan, Malaysia, Filipina, Poland, Rusia, Taiwan, Thailand dan Vietnam. Manakala kumpulan institusi pelanggan akan terus melayan para pelanggan yang bertapak di 13 negara ini.

“Walaupun 13 pasaran lain mempunyai perniagaan yang sangat baik, kita tidak memiliki skala yang perlu kita bersaing. Kami percaya modal, dolar pelaburan dan sumber daya lain lebih baik digunakan untuk menentang peluang pulangan yang lebih tinggi dalam pengurusan kekayaan dan perniagaan institusi kami di Asia.

“Kami akan terus mengemas kini kepada anda mengenai keputusan strategik kami, ketika kami mengambil masa berusaha untuk meningkatkan pulangan kami kepada para pemegang saham kami,” tambah Fraser.

Di Malaysia, Citi telah berada selama lebih dari enam dekad, Ketua Pegawai Eksekutif (CEO) Citi Malaysia Usman Ahmed memberi jaminan bahawa langkah ini tidak akan melemahkan komitmen jangka panjang Citigroup terhadap negara atau wilayah Asia Pasifik. Di Malaysia sahaja, Citi mempunyai 10 cawangan – enam di Lembah Klang, masing-masing satu di Johor dan Melaka, dan dua di Pulau Pinang, menurut laman webnya.

“Dengan meletakkan semula strategik ini, kami akan dapat menginvestasikan sumber daya kami lebih jauh dalam mengembangkan perniagaan kami di Malaysia, yang merangkumi perbankan korporat dan pelaburan, perbankan komersial, pasaran dan penyelesaian perbendaharaan dan perdagangan.

“Selain itu, Pusat Penyelesaian Citi kami di Kuala Lumpur dan Pulau Pinang juga tetap menjadi pusat operasi yang penting untuk Citi, dari mana kami melakukan berjuta-juta transaksi kewangan bernilai lebih dari AS$ 29 trilion setiap tahun untuk lebih dari 50 negara di seluruh dunia.

“Tidak ada perubahan segera kepada operasi kami dan tidak ada kesan langsung kepada rakan sekerja Citi setelah pengumuman hari ini untuk keluar dari perniagaan perbankan pengguna di Malaysia. Kami akan terus melayani pelanggan perbankan pengguna kami dengan dedikasi yang sama seperti yang kami lakukan hari ini,” kata Usman.

Pandemik COVID-19 buat CEO bank untung besar, catat kenaikan gaji dan bonus berjuta. Klik pautan di bawah untuk membaca.

Pandemik COVID-19 Buat CEO Bank Untung Besar, Catat Kenaikan Gaji Dan Bonus Berjuta

Tesla Mahu Bangunkan ‘Power Bank’ 100MW Gergasi Di Indonesia


Mahu Fokus Pasaran UK, Tesco Sah Jual Operasi Di Malaysia Minggu Depan

Tesco merupakan antara pasaraya yang menjadi pilihan ramai rakyat Malaysia. Rangkaian pasaraya terbesar Britain, Tesco Plc itu sah akan menjual perniagaannya di Thailand dan Malaysia.

Menurut laporan, penjualan Tesco Plc kepada CP Retail Development Company Ltd (CPRD) itu akan dimuktamadkan pada minggu depan. Pada 9 Mac yang lalu, Tesco Plc telah bersetuju untuk menjual perniagaannya pada CPRD dengan nilai AS$10.6 bilion (RM43.1 bilion).

Ketua Pegawai Eksekutif Kumpulan Tesco, Ken Murphy, berkata beliau mengucapkan terima kasih kepada semua rakan sekerjanya di Asia di atas kerja keras dan dedikasi terhadap pelanggan mereka sepanjang beberapa tahun ini.

Penjualan Tesco bagi pasaran Asia Tenggara iaitu Malaysia dan Thailand ini juga dikatakan merupakan salah satu strategi Tesco dalam memfokuskan kepada pasaran mereka di UK.

Untuk makluman, Tesco Malaysia dilancarkan pada tahun 2002 dan mempunyai 74 pasaraya. Manakala rangkaian terbesar Tesco adalah di Thailand dengan 1,967 pasaraya sejak 1998.

Sementara itu, kami kongsikan beberapa artikel berkaitan Tesco pada pautan di bawah ini.

Mahu Tumpu Pasaran UK, Tesco Rancang Tutup Operasi Di Malaysia?

Tesco Malaysia Dilaporkan Amal Perhambaan Moden Terhadap Pekerja Asing

Tesco Malaysia Sedia Dijual Kepada CP Group Dengan Nilai RM2.95 Bilion


Mahu Fokus Program Rumah Mampu Milik, Vincent Tan Umum Letak Jawatan Pengurus Eksekutif Berjaya

Sejak pada bulan lalu, syarikat Berjaya Corporation Bhd (BCorp) sering kali menjadi sebutan ramai. Bermula dengan berita perlantikan Jalil Rasheed sebagai CEO sekaligus menjadi individu pertama dilantik bukan daripada keluarga Tan Sri Vincent Tan sehinggalah kepada keputusan Vincent Tan yang mahu sedekahkan separuh kekayaannya kepada golongan kurang berkemampuan.

Terbaharu, syarikat ini sekali lagi menarik perhatian ramai apabila Tan Sri Vincent Tan selaku pengurus konglomerat ini mengumumkan perletakan jawatan beliau sebagai pengurus eksekutif syarikat ini. Perletakan jawatan yang dibuat masih lagi mengekalkan beliau dalam senarai lembaga pengarah sebagai pengurus bukan eksekutif.

Menurut Tan Sri Vincent Tan, beliau optimis perlantikan Jalil Rasheed sebagai CEO serta dibantu oleh Datuk Seri Robin Tan selaku timbalan pengerusi eksekutif mampu membawa BCorp ke peringkat yang lebih tinggi.

Difahamkan pemilihan beliau untuk meletak jawatan berkait rapat dengan pengumuman yang dibuat pada minggu lalu di mana beliau mahu memfokuskan kepada kerja kebajikan termasuk program rumah mampu milik buat golongan kurang berkemampuan.

Sejurus selepas pengumuman perletakan jawatan Tan Sri Vincent Tan sebagai Pengurus Ekesekutif BCorp, saham saham syarikat ini dilihat ditutup dengan nilai yang lebih rendah iaitu pada harga 44 sen.

Ketahui lebih lanjut mengenai inisiatif Tan Sri Vincent Tan yang mahu sedekah separuh kekayaannya kepada golongan kurang berkemampuan.

Vincent Tan Mahu Sedekah Separuh Kekayaannya Kepada Golongan Kurang Berkemampuan

Jalil Rasheed Muncul Individu Pertama Bukan Keluarga Dilantik Sebagai CEO Kumpulan Berjaya

Baru Sahaja Dilantik Sebagai CEO, Jalil Rasheed ‘Borong’ 70,000,000 Saham Berjaya Bernilai RM20.3 Juta


Mahu Gambar Hebat Hanya Dengan ‘Smartphone’? Anda Perlu Cuba 2 Model Ini

“Ambil gambar pakai phone kamulah. Kamera kamu cantik!” Biasa tak ada kawan macam ini? Kalau mahu ambil gambar sahaja, asyik pakai phone orang lain. Alasan dia sebab kamera phone dia tak cantik. Sebagai kawan yang baik, apa kata nasihatkan kawan anda itu untuk beli phone baru sahaja.

Sekarang ini terdapat pelbagai model telefon pintar baru yang ada di pasaran. Ini kami mahu kenalkan anda dengan 2 model smartphones yang mampu berikan anda kepuasan dalam dunia fotografi dengan telefon pintar.

Selepas pelbagai khabar angin tentang model telefon pintar terbaru HONOR 20 Pro dan HONOR 20, nampaknya pengguna setia HONOR yang menanti kedatangannya dah boleh tersenyum kerana model ini akhirnya berada di pasaran Malaysia!

Persepsi pertama kami untuk model terbaru HONOR ini ialah terbaik! Kalau anda sedang mencari telefon pintar dengan hasil fotografi yang luar biasa, HONOR 20 Pro dan HONOR 20 adalah pilihan terbaik untuk anda. Sini kami share sedikit spesifikasi untuk 2 model ini.

HONOR 20 Pro tampil dengan sistem 4 kamera, gabungan antara lensa utama 48MP f/1.4, apertur terbesar di telefon pintar, 16MP lensa sudut lebar, 8MP lensa telefoto serta lensa makro 2MP. HONOR 20 Pro ketika ini berada di tangga kedua carta DxOMark dibelakang Huawei P30 Pro dan Samsung Galaxy S10 5G yang berkongsi mata di kedudukan teratas.

Kehebatan kamera ini ditambah lagi dengan penstabil imej optikal (OIS) 4-paksi di kamera utama dan telefoto. Ia juga dilengkapi autofokus laser yang lebih tepat dan pantas. Selain datang dengan AIS dan mod Super Night, HONOR 20 Pro turut disertakan kuasa zum digital 30x dan mod HandHeld Moon, untuk mengambil gambar bulan tanpa tripod, cukup dengan tangan.

Peranti ini turut didatangkan dengan RAM sehingga 8GB, memori simpanan sehingga 256GB, bateri berkapasiti 4000mAh menyokong pengecasan pantas 22.5W HONOR SuperCharge.

HONOR 20 Pro akan dijual bermula 15 Ogos 2019 kelak, pada harga RM2299. Bagi anda yang berminat, korang boleh dapatkan di kedai rasmi HONOR, Shopee, Hihonor (e-dagang rasmi) dan dapat PERCUMA bagasi, HONOR mini speaker, dan selfie stick bernilai sehingga RM500*.

HONOR 20 adalah sebuah telefon pintar dengan binaan empat kamera utama yang terdiri daripada lensa utama 48MP dari Sony IMX586, 16MP ultra-lebar, lensa Depth Assist 2MP dan lensa makro 2MP. Ia turut menyertakan bateri 3750mAh yang dilengkapi sokongan pengecasan SuperCharge 22.5W dan kapasiti RAM 6GB dan penyimpanan memori 128GB.

Antara persamaan HONOR 20 Pro dan HONOR 20 adalah kedua-duanya diperkasa SoC Kirin 980 iaitu cip Huawei paling hebat setakat ini. Di bahagian muka, mereka ada paparan sebesar 6.26” dengan resolusi HD Penuh+.

Daripada mata kasar, kedua-dua telefon nampak serupa tapi jika diamati betul-betul, ada beberapa kelainan antara mereka dan HONOR 20 adalah versi yang lebih mampu milik. Menguatkan lagi penawaran adalah jaminan tambahan selama 1 tahun seperti yang telah dipromosikan HONOR sebelum ini.

Kami share sedikit gambar yang dirakam menggunakan model terbaru HONOR. Cantik macam guna kamera DSLR!

Sempena dua tarikh penting negara kita iaitu Hari Kemerdekaan dan Hari Malaysia yang bakal tiba, HONOR akan mengadakan Promosi Merdeka dari 15 Ogos hingga 16 September 2019.

Ada lebih 600,000 giveaways bakal menanti anda dan paling best mestilah harga runtuh untuk model telefon pintar HONOR yang terpilih iaitu HONOR View20, HONOR 8X, HONOR 8C.

Tunggu apa lagi? Jomlah bertukar ke HONOR 20 Pro atau 20 untuk hasil gambar persis profesional. Bukan tu sahaja, anda dapat pula hadiah eksklusif!

Jika anda hendak tahu lebih lanjut mengenai HONOR 20 PRO dan 20, anda pergi sahaja ke laman web rasmi HONOR ini. Kalau mahu tahu tentang Promosi Merdeka HONOR pula, anda boleh pergi ke HONOR Stores yang berdekatan atau pun terus ke laman web rasmi HONOR untuk info lanjut.

Jangan lepaskan peluang anda untuk dapatkan promosi menarik ni. Rugi kalau tak join!